title: Gabriel Wallin

text: Wallin on keihäänheiton Ruotsin-mestari vuodelta 2014. MM-kisoissa Wallin on esiintynyt neljästi, jääden jokaisella kerralla karsintaan. Wallin on myös voittanut Yhdysvaltain yliopistomestaruuden kahdesti vuosina 2004 ja 2005. Ensimmäistä kertaa Wallin heitti yli 80 metrin jo vuonna 2004. Hän on 193 senttimetriä pitkä ja painaa 94 kiloa.


title: U. W. Telén

text: Uno Wilhelm Telén (28. joulukuuta 1843 Kitee – 29. syyskuuta 1912 Kuopio) oli suomalainen opettaja, kirjakauppias, kustantaja ja suomentaja.


title: U. W. Telén

text: Telénin vanhemmat olivat Kiteen kirkkoherra, rovasti Uno Wilhelm Telén (1807–1890) ja Ottiliana Sofia Sirelius. Hän pääsi ylioppilaaksi Kuopion lukiosta 1866 ja valmistui Helsingin yliopistosta filosofian kandidaatiksi 1871 ja maisteriksi 1873.


title: U. W. Telén

text: Uno Telén toimi Kuopion reaalikoulun, sittemmin Kuopion tyttökoulun historian, maantiedon ja suomen kielen opettajana vuodesta 1876 alkaen. Hänellä oli Kuopiossa myös kirjakauppa, kirjapaino ja kirjankustantamo "U. W. Telén & Co".


title: U. W. Telén

text: Telén oli naimisissa vuodesta 1875 Karin Töhlbergin kanssa. Heidän poikansa oli Sortavalan kaupunginlääkäri Uuno Väinö Telén (1878–1929).


title: Dean Moriarity

text: Dean Moriarity (s. 11. syyskuuta 1994 Quebec, Kanada) on kanadalainen alamäkiluistelija. Hän sijoittui alamäkiluistelun MM-sarjassa Red Bull Crashed Icessä kaudella 2014 yhteispisteissä kahdeksanneksi. Moriarity on myös nuorempana pelannut jääkiekkoa vasempana laitahyökkääjänä. Hän on 171 senttimetriä pitkä ja painaa 75 kiloa. Myös Moriarityn kaksoisveli Dylan Moriarity on alamäkiluistelija.


title: Dean Moriarity

text: Tammikuussa 2015 Moriarity sijoittui Riders Cupin kilpailussa Yhdysvalloissa toiseksi ja muutamaa päivää myöhemmin kauden avauskilpailussa St. Paulissa niin ikään toiseksi.


title: Boxing

text: Boxing on Activisionin kehittämä ja julkaisema urheilupeli, joka julkaistiin vuonna 1980 Atari 2600:lle.


title: Boxing

text: Pelissä nyrkkeillään tietokonetta vastaan, tai toista pelaajaa moninpelin muodossa.


title: Kahden maailman tytär

text: Kahden maailman tytär () on vuonna 1920 ensi-iltansa saanut James Youngin ohjaama yhdysvaltalainen mykkä melodraamaelokuva, jonka pääosassa on Norma Talmadge. "Kahden maailman tytär" kertoo alamaailman rikollisen tyttärestä Jennie Malonesta, joka yrittää kaikin keinoin salata menneisyytensä sulhaseltaan.


title: Kahden maailman tytär

text: "Kahden maailman tytär" perustuu Leroy Scottin samannimiseen romaaniin (1919), jonka pohjalta ohjaaja Young ja Edmund Goulding laativat elokuvan käsikirjoituksen. Melodraaman tuotantoyhtiönä oli Norma Talmadge Film Corporation, ja sen levitti First National Pictures. "Kahden maailman tytär" sai Yhdysvaltain ensi-iltansa 5. tammikuuta vuonna 1920. Suomessa elokuva sai ensi-iltansa 21. joulukuuta vuonna 1924. Elokuvan kopiota säilytetään Yhdysvaltain kongressin kirjaston ja George Eastman Housen elokuva-arkistoissa.


title: Etapit 12–21 Ranskan ympäriajossa 2014

text:
Ranskan ympäriajon 2014 etappien 12–21 tulokset.
12. etapin tulokset
Kokonaistilanne 12. etapin jälkeen


title: Etapit 12–21 Ranskan ympäriajossa 2014

text:
13. etapin tulokset
Kokonaistilanne 13. etapin jälkeen


title: Etapit 12–21 Ranskan ympäriajossa 2014

text:
14. etapin tulokset
Kokonaistilanne 14. etapin jälkeen


title: Etapit 12–21 Ranskan ympäriajossa 2014

text:
15. etapin tulokset
Kokonaistilanne 15. etapin jälkeen


title: Etapit 12–21 Ranskan ympäriajossa 2014

text:
16. etapin tulokset
Kokonaistilanne 16. etapin jälkeen


title: Etapit 12–21 Ranskan ympäriajossa 2014

text:
17. etapin tulokset
Kokonaistilanne 17. etapin jälkeen


title: Etapit 12–21 Ranskan ympäriajossa 2014

text:
18. etapin tulokset
Kokonaistilanne 18. etapin jälkeen


title: Lambadi

text: Lambadi eli bandžari tai gormati on Intiassa asuvien gormatien puhuma indoarjalainen kieli, jota puhuu äidinkielenään noin 4 000 000 ihmistä. Se kuuluu indoarjalaisten kielten keskiseen haaraan ja sen sukukieliin kuuluvat muun muassa radžastani ja nimadi. Lambadia kirjoitetaan eri kirjaimistoilla eri puolilla Intiaa alueen valtakielestä riippuen: Maharashtrassa sitä kirjoitetaan devanagarilla, Karnatakassa kannadalaisilla kirjaimilla ja Andhra Pradeshissa telugulaisilla kirjaimilla.


Uinnin lyhyen radan maailmanmestaruuskilpailut 2002 järjestettiin Moskovassa Venäjällä 3.–7. huhtikuuta 2002. Kilpailujen järjestäjänä toimi Kansainvälinen uimaliitto FINA.


title: Uinnin lyhyen radan maailmanmestaruuskilpailut 2002

text: Isäntämaa


title: Iikka Niemelä

text: Iikka Niemelä (25. maaliskuuta 1888 Liminka – 30. marraskuuta 1964) oli suomalainen opettaja, tenorilaulaja ja toimittaja. Hän kirjoitti oululaiseen Kaleva-lehteen nimimerkillä Tähystäjä.


title: Iikka Niemelä

text: Niemelä valmistui kansakoulunopettajaksi Sortavalan opettajaseminaarista 1910 ja hän opiskeli sitten Helsingin musiikkiopistossa laulua Abraham Ojanperän johdolla. Niemelä piti Heikki Toppilan kanssa yhteisen laulu- ja lausuntaillan elokuussa 1913 Limingan nuorisoseurantalolla ja vuonna 1914 hänellä oli oma konsertti Turun Akatemia-salissa. Myöhemmin Niemelä piti vielä konsertit Oulussa 1915 ja Helsingissä 1917. Musiikkiopintojen ohella hän työskenteli opettajana ensin Tampereella 1911–1913 ja sitten Helsingissä vuodesta 1913 alkaen.


title: Iikka Niemelä

text: Niemelä opiskeli 1921–1922 Leipzigin kuninkaallisessa konservatoriossa ja hän piti Leipzigissä myös konsertin. Hän erosi opettajantoimesta 1926 ja ryhtyi vapaaksi taiteilijaksi pitäen konsertteja Suomen ohella myös Tallinnassa ja Haaparannassa. Hän johti 1930-luvulla myös Ilveskorven, Limingan ja Kempeleen kuoroja ja esiintyi kuorojen kanssa myös radiossa.


title: Iikka Niemelä

text: Niemelä aloitti työnsä Kaleva-lehden toimittajana vuonna 1927. Hän kiersi kolmen vuosikymmenen ajan Pohjois- ja Keski-Pohjanmaalla ensin polkupyörää ja sitten Kaleva-lehden Studebaker Commander -henkilöautoa käyttäen tekemässä juttuja paikallisista aiheista. Kirjoitukset julkaistiin Kalevassa nimimerkillä "Tähystäjä". Niemelä kirjoitti myös osuuskuntien ja seurojen historiikkeja sekä laati historiallisen kolmiosainen kuvaelman "Lakeuden menneisyyttä" joka esitettiin kesällä 1957 Limingan maakuntajuhlilla.


title: Dauphine (hyppyrimäki)

text: Dauphine on hyppyrimäki Saint-Nizier-du-Moucherottessa Ranskassa. Mäessä on järjestetty vuoden 1968 talviolympialaisten suurmäen kilpailut.


title: Dauphine (hyppyrimäki)

text: Olympialaisissa mäen K-piste oli 90 metrissä, myöhemmin mäkeä remontoitiin ja K-piste siirrettiin 112 metriin. K112 mäestä on hypätty maailmancupia vuosina 1980-1982. Vuoden 1990 jälkeen mäkeä ei ole kunnossapidetty.


title: Dauphine (hyppyrimäki)

text: Talviolympialaisissa 1968 suurmäen kilpailun voitti Vladimir Belousov.


title: Dauphine (hyppyrimäki)

text: Mäkiennätyksen 111,0 metriä on hypännyt Roger Ruud.


title: Hiekkaranta

text: Hiekkaranta on rannikon muoto, jossa maaperä koostuu enimmäkseen hiekasta. Lisäksi hiekkarannan maaperä sisältää hieman muita hienorakenteisessa muodossa olevia mineraaleja. Lauhkealla vyöhykkeellä sijaitsevilla rannoilla näistä yleisin on pii. Korallihiekkarannat taas sisältävät merkittävässä määrin kalkkia, joka on peräisin polyyppieläinten jäänteistä. Hiekkarannat ovat yleensä sitä matalampia, mitä hienompaa niiden hiekka on, kun taas kivirannat ovat yleensä sitä jyrkempiä, mitä suurempi on kivien keskikoko.


title: Hiekkaranta

text: Hiekkaranta on aaltojen vaikutuksesta jatkuvassa muutostilassa. Tähän seikkaan pystyvät sopeutumaan vain harvat eliöt. Useat rantaeläimet sopeutuvat hiekkarannan oloihin kaivautumalla maahan.


title: Sonic Jump Fever

text: Sonic Jump Fever on Hardlightin kehittämä vertikaalinen tasohyppely mobiilipeli. Peli julkaistiin Androidille ja iOS:lle 11. heinäkuuta 2014.


title: Sonic Jump Fever

text: Peli on pelattavuudeltaan samankaltainen edeltäjänsä Sonic Jumpin kanssa. Pelin päätarkoituksena on suorittaa vertikaalinen taso niin korkealle kuin mahdollista. Pelaaja kallistelee hänen laitettaan vasemmalle ja oikealle ohjatakseen hahmoa ja hän voi näpäyttää näyttöä tehdäkseen tuplahypyn. Osumalla vihollisiin niiden alapuolelta pelaaja voi tuhota niitä sekä kerätä pisteitä. Toisin kuin alkuperäinen "Sonic Jump", "Fever" keskittyy enemmän kilpailuttavaan moninpeliin. Peli sisältää tulostaulun, joka näytetään aina ennen jokaista erää, josta näkyy muiden pelaajien ennätyksiä. Nämä tulostaulut päivittyvät kahdesti viikossa kannustaakseen kilpailukykyiseen pelaamiseen.


title: Samuli Antila

text: Samuli Antila (s. 1976) on tamperelainen kirjailija. Hänen esikoisromaaninsa "Kirveenkantajat" (Osuuskumma, 2013) on esihistorialliseen Suomeen sijoittuvaa paleofiktiota.


title: Sonic Blast

text: Sonic Blast on Aspectin kehittämä ja Segan julkaisema Sonic the Hedgehog-sarjan peli Sega Game Gearille. Se julkaistiin Pohjois-Amerikassa 12. joulukuuta 1996 ja päivää myöhemmin Japanissa nimellä G Sonic (Gソニック "Jī Sonikku"), muodostuen viimeiseksi ensimmäisen osapuolen peliksi kyseiselle alustalle, sekä toiseksiviimeiseksi virallisesti lisensoiduksi Game Gear-peliksi ennen vuonna 1997 julkaistua ia. Peli julkaistiin myöhemmin loppuvuoden 1996 aikana myös Euroopassa.


title: Sonic Blast

text: Pelistä julkaistiin myös Sega Master Systemin kanssa yhteensopiva versio TecToyn ansiosta Brasiiassa joulukuussa 1997.


title: Sonic Blast

text: Sonic Blast liitettiin muiden Sonic-nimikkeiden kanssa Sonic Adventure DX:ään ja Sonic Mega Collection Plusiin. Pelin lopetuksen demo on avattavissa Sonic Gems Collectionissa.


title: Sonic Blast

text: Vaikka peli julkaistiin Pohjois-Amerikassa yhdessä samannimisen Sonic 3D Blastin kanssa, peleillä ei ole paljoa mitään samanlaisuuksia. Viholliset, tasot ja pomovastukset ovat peleissä aivan erilaiset. Tarina on myös täysin erilainen; Sonic ja Knuckles liittyvät yhteen kerätäkseen viisi Chaos Emeraldia sekä kohdatakseen Eggmanin Silver Castlessa.


title: Mitä kummaa

text: Mitä kummaa: Opas kotimaiseen spekulatiiviseen fiktioon on Hanna Matilaisen vuonna 2014 ilmestynyt kirja, joka on johdanto suomalaiseen tieteis- ja fantasiakirjallisuuteen ja sen harrastamiseen eli fandomiin Suomessa. Esipuheessa tekijä kirjoittaa, että teoksen kirjoittajanimenä voisi olla myös ”Hanna Matilainen ja fandom”, koska kirjan kirjoittamiseen on saatu paljon apua muilta.


title: Mitä kummaa

text: Teos esittelee tiiviisti tieteis-, fantasia- ja kauhukirjallisuuden sekä paleofiktion, uuskumman, reaalifantasian ja URS-fiktion käsitteet.


title: Mitä kummaa

text: Lisäksi esitellään suomalaiset sf-lehdet: Tampereen SF-seuran "Portti", Helsingin SF-seuran "Tähtivaeltaja", Turun sf-seuran "Spin", Suomen Tolkien-seuran "Legolas", Suomen tieteis- ja fantasiakirjoittajien "Kosmoskynä", internet-novellilehti "Usva", ruotsinkielinen verkkojulkaisu "Enhörningen", Helsingin yliopiston SF-klubin "Marvin" sekä entiset lehdet "Aikakone" ja "Finnzine".


title: Mitä kummaa

text: Fandomin eli fanikunnan seuroista esitellään myös Risingshadow-sivusto, Espoon science fiction- ja fantasiaseura Esc, Jyväskylän sf-seura 42, Oulun SF-seura Iku-Turso, tamperelainen Spektre, Turun yliopiston tieteiskulttuurikabinetti sekä Föreningen för underliga intressen vid Åbo Akademi. Lisäksi esitellään suomalaiset sf-palkinnot eli Atorox, Kuvastaja, Tähtivaeltaja ja Tähtifantasia. Kirjoituskilpailuista esitellään Portti-novellikilpailu sekä Suomen tieteiskirjoittajien Nova- ja Noviisi-kilpailut.


title: Mitä kummaa

text: Coneista ja muista tapahtumista luetellaan Finncon (Helsinki, Tampere tai Jyväskylä), Lokacon (Jyväskylä), Escon (Espoo), Åcon (Maarianhamina), Worldcon, Ropecon (Espoo), Tähtivaeltajapäivä (Helsinki), Tamfan (Tampere), Eurocon, Baltcon, Turconen (Turku), Suomenlinnan kesäretki (Helsinki), Huviretki tienpientareelle (Tampere) ja mafiat eli paikalliset sf-kokoontumiset. Lisäksi mainitaan muun muassa pyyhepäivä, fanifiktio ja filkit.


title: Mitä kummaa

text: Kirjassa esitellään muutamia muutamia kustantamoita, jotka julkaisevat pelkästään tai painotetusti spekulatiivista fiktiota. Mukana ovat Like ja Jalava sekä pienkustantamot Aavetaajuus, Kirjava, Kuoriaiskirjat, Osuuskumma, Turbator ja Vaskikirjat.


title: Mitä kummaa

text: Kustantamojen edustajien haastatteluissa kotimaisen spekulatiivisen fiktio nähdään hyvänä ja nousujohteisena. Liken Nora Varjama ennustaa erilaisen kokeilevuuden ennustetaan nousevan kiinteäksi osaksi suomalaista kaunokirjallisuutta. Alan pahimmaksi ongelmaksi nimetään välitysketju. Isot kirjakaupat eivät ota pienkustantajien kirjoja myyntiin ja kirjastojen ostoja on vähennetty. Näin myös osa laadukkainta suomalaista tuotantoa jää kirjanostajilta huomiotta.


title: Mitä kummaa

text: Turbatorin Harri Kumpulaisen mukaan spekulatiivinen fiktio tarjoaa kirjoittajille hyvät mahdollisuudet oman ajan tutkimiseen – etäännyttämällä voi tehokkaasti käsitellä raskasta ja mielipiteitä jakavaa aihetta. Kumpulaisen mukaan paras spekulatiivinen fiktio käsittelee aina ihmistä ja ihmisen ongelmia vaikka viekin tarinan avaruuteen tai toiseen maailmaan. Kumpulaisen mukaan fantasian lajityyppi sotketaan usein satuun, aidossa fantasiassa on tarttumapinta todellisuuteen.


title: Mitä kummaa

text: Kirjailijahakemistoon on valittu etenkin uusia tekijöitä. Mukana on myös muutamia sarjakuvataiteilijoita ja roolipelintekijöitä.


title: Mitä kummaa

text: Vanhemmista kirjailijoista esitellään Erkki Ahonen, T. A. Engström, H. R. Halli, Osmo Ilmari, A. E. Ingman, Tove Jansson, Aino Kallas, Leena Krohn, Björn Kurtén, Arvid Lydecken, Outsider, Arto Paasilinna, Juhani Peltonen ja Zachris Topelius.


title: Mitä kummaa

text: 1980-luvun kirjailijoista esitellään Asko Martinheimo, Kari Nenonen, Heikki Oja, Jukka Pakkanen, Oskar Reponen, Kimmo Saneri ja Markku Turunen. 1990-luvulla aloittaneista kirjailijoista esitellään Staffan Bruun, Anu Holopainen, Boris Hurtta, Viivi Hyvönen, Risto Isomäki, S. Albert Kivinen, Kimmo Lehtonen, Ilkka Remes, Tuula Rotko, Johanna Sinisalo, Timo Surkka, Ritva Toivola, Vuokko Tolonen, Jyrki Vainonen, Maarit Verronen sekä Taru Väyrynen ja Tarmo Väyrynen.


title: Mitä kummaa

text: 2000-vuosikymmenellä aloittaneita kirjailijoita ovat Tuulia Aho, Anssi Asunta, Ilkka Auer, Siiri Enoranta, Antti Eronen, Pekka Halonen, Marko Hautala, Petri Hiltunen, Annina Holmberg, Päivi Honkapää, Pasi Ilmari Jääskeläinen, Tomi Kontio, Juha-Pekka Koskinen, Petri Laine, Anne Leinonen, J. Pekka Mäkelä, Tuula T. Matintupa, Tero Niemi ja Anne Salminen, Anni Nupponen, Timo Parvela, Sari Peltoniemi, Mike Pohjola, Tiina Raevaara, Juha Ruusuvuori, Petri Salin, M. G. Soikkeli, Heimo Susi, Mila Teräs, Ulla Viertola, Seita Vuorela, Ville Vuorela ja Helena Waris.


title: Mitä kummaa

text: 2010-luvun kirjailijoista mukana ovat Katri Alatalo, Samuli Antila, Magdalena Hai, Petteri Hannila, Saara Henriksson, Janos Honkonen, Emmi Itäranta, Juha Jyrkäs, Jenny Kangasvuo, Anneli Kanto, Jussi Katajala, Erkki Kauhanen, Siri Kolu, Jukka Laajarinne, J. S. Meresmaa, Laura Lähteenmäki, Heikki Nevala, Juri Nummelin, Hannu Rajaniemi, Elina Rouhiainen, Annukka Salama, Jan Salminen, Tuomas Saloranta, Salla Simukka, Shimo Suntila, Hannele Mikaela Taivassalo, Essi Tammimaa, Jarkko Tontti, Maria Turtschaninoff ja Mia Vänskä.


title: Mitä kummaa

text: Merkittävistä alan toimittajista ja tutkijoista esitellään Jukka Halme, Juhani Hinkkanen, Irma Hirsjärvi, Jyrki Ijäs, Toni Jerrman, Jari Koponen, Raimo Nikkonen, Leena Peltonen, Markku Sadelehto ja Vesa Sisättö.


title: Willy Stöwer

text: Willy Stöwer (22. toukokuuta 1864 – 31. toukokuuta 1931) oli Saksan keisarikunnan aikainen saksalainen taiteilija, kuvittaja ja kirjailija. Hänet tunnetaan parhaiten merimaalauksista sekä litografioista. Monet hänen taideteoksistaan kuvaavat historiallisia tapahtumia, kuten matkustajalaiva RMS Titanicin uppoamista vuonna 1912.


title: Willy Stöwer

text: Willy Stöwer syntyi Wolgastissa, Saksassa baltianmeren rannalla. Hän kouluttautui alun perin metallityömieheksi ja työskenteli teknikkona useiden saksalaisten varustamoiden insinööritoimistoissa. Hän sai nopeasti töitä piirtäjänä, kuvittajana ja taidemaalarina. Hänen taitonsa huomattiin aikaisin ja hänen piirtämistekniikkansa oli itseopittua. Vuonna 1892 hän meni naimisiin Henrietta Dettmannin kanssa. Tämä oli varakkaasta perheestä, minkä seurauksena Stöwer pystyi keskittymään taiteilijanuraan.


title: Willy Stöwer

text: Keisari Wilhelm II:sta muodostui taiteilijan innokas kannattaja ja Stöwerin sanotaankin olleen keisari mielyisin merimaalaaja. Vuosina 1905-1912 Stöwer oli usein keisarin mukana tämän matkoilla. Hän oli Saksan laivastoliiton () johtokunnan jäsen. Hänelle myönnettiin kunniaprofessuuri vuonna 1907. Hänen myöhempään uraansa vaikutti hänen mesenaattinsa ja Saksan keisarillisen laivaston kohtalo. Hänen suurimman luovuuden aika tuli päätökseen Saksan keisarikunnan hajoamisen myötä, ja hänen myöhempi uransa perustui joihinkin höyrylaivayhtiöiden tekemiin tilaustöihin. Hän kuoli jonkinasteisessa tuntemattomuudessa Berlin-Tegelin huvilallaan 31. toukokuuta 1931.


title: Imoh Ezekiel

text: Imoh Ezekiel (s. 24. lokakuuta 1993 Lagos, Nigeria) on nigerialainen jalkapalloilija, joka edustaa Jupiler Pro Leaguessa pelaavaa Standard Liegeä. Ennen tuloaan Liegeen hän edusti 36 Lionsia. Pituudeltaan hän on 172 senttimetriä pitkä. Pelipaikaltaan hän on hyökkääjä, mutta voi pelata myös keskikentän vasemalla laidalla. Ezekiel on pelannut yhden ottelun Nigerian jalkapallomaajoukkuessa.


title: Michael Preetz

text: Michael Preetz (s. 17. elokuuta 1967 Düsseldorf, Länsi-Saksa) on saksalainen uransa lopettanut jalkapalloilija. Pelipaikaltaan hän oli hyökkääjä.


title: Michael Preetz

text: Preetz pelasi Saksan pääsarjaa Bundesliigaa Fortuna Düsseldorfissa, MSV Duisburgissa ja Hertha BSC:ssä yhteensä 257 ottelua, joissa hän teki 91 maalia. Suurimman osan urastaan hän edusti Hertha BSC:tä, jonka kaikkien aikojen paras maalintekijä hän on.


title: Michael Preetz

text: Hertha BSC eteni Preetzin aikana kolmesti peräkkäin Saksan liigacupin finaaliin vuosina 2000–2002 ja voitti sen kahdella jälkimmäisellä kerralla. Bundesliigassa Preetzin paras kausi niin henkilökohtaisen maalimäärän kuin joukkueen sarjamenestyksenkin osalta oli kausi 1998–1999, jolloin Hertha BSC sijoittui kolmanneksi ja Preetz voitti sarjan maalikuninkuuden 23 maalillaan.


title: Michael Preetz

text: Saksan maajoukkueessa Preetz pelasi vuosina 1999–2000 seitsemän A-maaottelua, joissa hän teki kolme maalia. Hän oli mukana Maanosaliittojen cupissa 1999, jossa hän teki Saksan 1–0-johtomaalin 2–0-voittoon päättyneessä ottelussa Uutta-Seelantia vastaan.


title: Michael Preetz

text: Preetz toimi vuosina 1994–2003 Saksan pelaajayhdistyksen varapuheenjohtajana. Hänellä on tutkinto urheilujohtamisesta ja peliuransa päätyttyä hän siirtyi Hertha BSC:n johtotehtäviin, joissa hän edelleen toimii. Preetzin vastuulla seurassa ovat urheilu-, media- ja viestintäasiat. Hän on naimisissa ja hänellä on yksi tytär ja yksi poika.


title: Maître Gims

text: Maître Gims, oikealta nimeltään Gandhi Djuna, (s. 6. toukokuuta 1986) on kongolaistaustainen ranskalainen rap-artisti. Hän kuuluu Sexion d'Assaut -ryhmään, minkä lisäksi hän on julkaissut musiikkia myös sooloartistina.


title: Maître Gims

text: Gims syntyi Kinshasassa, mutta muutti setänsä luokse Ranskaan kaksivuotiaana.


title: Maître Gims

text: Gimsin ensimmäinen sooloalbumi "Subliminal" julkaistiin Wati B -levymerkillä toukokuussa 2013. Albumi nousi ensimmäisellä listaviikollaan Ranskan albumilistan kakkoseksi, joka oli sen paras sijoitus listalla. Kymmenen parhaan joukossa se oli 38 viikkoa. Albumia on myyty Ranskassa yli miljoona kappaletta.


title: Maître Gims

text: Toinen albumi "Mon cœur avait raison" julkaistiin elokuussa 2015. Se nousi heti listaykköseksi Ranskassa, ja oli listakärjessä kolme peräkkäistä viikkoa.


title: Henri Bollström

text: Henri Bollström (s. 29. maaliskuuta 1984) on suomalainen raviohjastaja. Laukaassa asuva Bollström toimii nykyään pelkästään lainaohjastajana, mutta on aikaisemmin työskennellyt muun muassa Seppo Suurosen apuvalmentajana Juvalla. Bollström on vuonna 2001 alkaneella urallaan ohjastanut yhteensä lähes 6 000 ravilähtöä, joista hän on heinäkuuhun 2014 mennessä voittanut yli 500.


title: Henri Bollström

text: Henri Bollströmin isä on iskelmälaulaja Rainer Bollström.


title: Zakaria Bakkali

text: Zakaria Bakkali (s. 26. tammikuuta 1996) on belgialainen jalkapalloilija. Bakkalin vanhemmat ovat marokkolaisia. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä.


title: Seppo Suuronen (ravivalmentaja)

text: Seppo Suuronen (s. 1960) on suomalainen ravivalmentaja, joka pitää noin 40 hevosen tallia Juvalla. Hän on yksi 2000-luvun menestyksekkäimpiä suomalaisia ravivalmentajia.


title: Seppo Suuronen (ravivalmentaja)

text: Suurosen ensimmäinen menestyshevonen oli vuosina 1988–1991 neljä perättäistä ravikuninkuutta voittanut Patrik, jonka hän myös omisti yhdessä Juha Kortekallion kanssa. Hevosen ohjastuksesta vastasi Risto Lanki. Seuraavan kerran Suuronen pääsi juhlimaan ravikuninkuutta vuonna 2011 Tampereella, kun hänen valmentamansa Villihotti kruunattiin kuninkaaksi. Suurosen talli saavutti Tampereen Kuninkuusraveissa kaksoisvoiton, kun toiseksi sijoittui Tuokkolan Touho. Myös vuonna 2009 ravikuninkuuden Eero Hakkaraisen valmentamana voittanut A. T. Eko on aikaisemmin ollut Suurosen valmennustallissa. Vuonna 2005 tallin suomenhevoset Artture ja Cordiitta voittivat rodun merkittävimmät ikäluokkakilpailut Kriteriumin ja Derbyn.


title: Seppo Suuronen (ravivalmentaja)

text: Suomenhevosten lisäksi Suuronen tunnetaan myös menestyksekkäänä lämminveristen valmentajana. Hänen tallinsa tunnetuimpia lämminverisiä ovat olleet muun muassa menestyksekkään uran Pohjoismaissa ja Keski-Euroopassa tehnyt Baron Pepper sekä Kymenlaakso-ajon vuonna 2005 voittanut Roberto Luca.


title: Makrokieli (ISO 639)

text: Makrokielet ovat kielitunnusstandardi ISO 639-3:ssa kieliä, jotka ovat jaettavissa useiksi erillisiksi, toisiinsa läheisesti liittyviksi kieliksi. Makrokieli on poikkeustapauksissa käytetty ylätason käsite ja makrokielen alle kuuluu aina kaksi tai useampia kieliä, joilla on omat kielitunnuksensa.


title: Makrokieli (ISO 639)

text: Makrokieli eroaa kieliryhmästä siten, että samaan makrokieleen kuuluvien kielten puhujilla on jossakin kontekstissa yhteinäinen kieli-identiteetti. Esimerkiksi arabian lukuisat puhekielivariantit (egyptinarabia, libyanarabia, algerianarabia ynnä muut) luetaan ISO 639-3:ssä omiksi kielikseen, ja pelkkä ”arabia” määritellään kaikki variantit kattavana makrokielenä. Samoin kiinan kieli on makrokieli, joka pitää sisällään muun muassa mandariinikiinan, kantoninkiinan ja wu-kiinan.


title: Dear God

text: Dear God on israelilaisen DJ-duo Crystal Laken kappale. Kappaleella vierailee myös naisartisti Beth. Sen julkaisi Zooland Records duon kahdentenatoista singlenä 22. helmikuuta 2013. Kappaleen ovat säveltäneet Alex Moerman ja Paul Gorbulski. Kappaleeseen liittyvä virallinen musiikkivideo julkaistiin videopalvelu YouTubessa 14. maaliskuuta 2013. Kappaleen toistaiseksi ainoa tiedetty listasijoitus on Euroopan "The Official Top 50 Dance Chart"-listan 39. sija.


title: Dear God

text: Digitaalinen lataus


title: Jean-Jacques Beineix

text: Jean-Jacques Beineix (8. lokakuuta 1946 Pariisi, Ranska) on ranskalainen elokuvaohjaaja ja -tuottaja. Häntä pidetään lajityypin cinéma du look edustajana. Elokuva "Diiva" kuuluu hänen merkittäviin elokuviinsa ja oli aikansa käänteentekevä elokuva. Toinen merkittävä on "Betty Blue" (1986), jonka jälkeen hän on tehnyt elokuvia harvakseltaan, lähinnä dokumentteja.


title: Dogri

text: Dogri on indoarjalainen kieli, jota puhutaan Jammu ja Kashmirin ja Himachal Pradeshin osavaltioissa Pohjois-Intiassa. Dogria puhuu äidinkielenään noin neljä miljoonaa ihmistä ja se sai kansallisen kielen aseman Intian perustuslain 92. lisäyksessä tammikuussa 2004. Dogri kuuluu läntisten paharikielten ryhmään.


title: Dogri

text: Kielitunnusstandardi ISO 639 jakaa dogrin kahteen kieleen: Jammu ja Kashmirissa puhuttuun dogriin ja Himachal Pradeshissa puhuttuun kangriin. ”Dogri” on näin ollen sekä makrokielen yhteisnimitys että sen toisen kielivariantin nimi. Jammu ja Kashmirin dogrin puhujilla on todettu olevan vaikeuksia ymmärtää kangria, ja toisaalta osa Himachal Pradeshin muiden paharikielten puhujista ymmärtää kangria hyvin.


title: Dogri

text: Dogria kirjoitettiin aikaisemmin arabialaisilla kirjaimilla ja takri-aakkostolla. Nykyisin dogrin kirjoittamiseen käytetään devanagaria.


title: Stupid Little Things

text: Stupid Little Things on amerikkalaisen laulaja-lauluntekijä Anastacian kappale hänen kuudennelta, "Resurrection"-studioalbumilta. Kappale oli Anastacian ensimmäinen alkuperäinen julkaisu sitten vuoden 2008. Kappaleen ovat tehneet Anastacian itsensä lisäksi Sam Watters, Louis Biancaniello, Michael Biancaniello ja Courtney Harrell.


title: Stupid Little Things

text: ”Stupid Little Things” julkaistiin "Resurrection"-albumin ensimmäisenä singlenä 4. huhtikuuta 2014, jonka jälkeen se sai positiivisen vastaanoton musiikkikriitikkojen keskuudessa. Kaupallisesti kappale oli kohtalainen menestys, sijoittuen esimerkiksi kahdenkymmenen parhaan joukkoon Italiassa, neljänkymmenen parhaan joukkoon Saksassa sekä kolmenkymmenen parhaan joukkoon Sveitsissä. Kappaleen virallinen musiikkivideo julkaistiin 21. maaliskuuta 2014.


title: Jim De Paoli

text: Jim De Paoli (s. 27. huhtikuuta 1988) on sveitsiläinen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä yhdeksänneksi kaudella 2013. Hänen paras yksittäinen sijoituksensa on kuudes, jonka hän on saavuttanut pariin otteeseen. Nuorempana tennistä ja jääkiekkoa harrastanut De Paoli osallistui ensimmäiseen Red Bull Crashed Ice-kilpailuunsa jo vuonna 2008. Jääkiekkoa hän pelaa nykyisinkin Sveitsin nelostasolla. Nykyisin De Paoli asuu Genevessä.


title: Abdelaziz Merzougui

text: Abdelaziz Merzougui (s. 30. elokuuta 1991 Guelmim, Marokko) on marokkolaissyntyinen espanjalainen juoksija, joka kilpailee keskimatkoilla ja 3000 metrin estejuoksussa.


title: Abdelaziz Merzougui

text: Hän on voittanut maastojuoksun EM-kisoissa kultaa nuorten viestistä vuodelta 2010 ja hopeaa vuodelta 2012. Yleisurheilun alle 23-vuotiaiden EM-kisoissa 2013 Tampereella Merzougui voitti kultaa 3000 metrin estejuoksussa ajalla 8.34.64 ja kahta vuotta aikaisemmin samoista kisoista Ostravasta hopeaa. EM-kisoissa samalta matkalta tuloksena oli neljäs sija. Hän kilpaili estejuoksussa myös kesäolympialaisissa 2012 Lontoossa jääden alkueriin.


title: Kivikauden keramiikka

text: Kivikauden keramiikka on keksitty viimeisimmän jääkauden aikana tai sen jälkeen useassa maailman kolkassa ja ilmeisesti toisistaan riippumatta. Varhaisimmat ajoitetut keramiikkalöydöt ovat Itä-Aasiassa, mutta se on otettu itsenäisesti käyttöön myös esimerkiksi Lähi-idässä, Afrikassa ja Etelä-Amerikassa. Ensimmäiset keramiikan valmistajat Itä-Aasiassa olivat metsästäjä-keräilijöitä, jotka hyödynsivät uutta välinettä ruuan varastoinnissa, valmistelussa ja kypsentämisessä. Sen valmistustaito levisi keksijäryhmien lähialueille, mutta leviämismekanismia metsästäjä-keräilijöiden välillä ei edelleenkään tunneta tarkasti. Vain osa kivikauden keramiikasta valmistettiin yhteisöissä, jotka paimensivat karjaa ja viljelivät maata. Näiden yhteisöjen keskuudessa keramiikka levisi maatalouden leviämisen myötä. Tämä ilmiö havaitaan erityisesti Euroopassa.


title: Kivikauden keramiikka

text: Tässä artikkelissa käytettyjä ajoituksia ei ole voitu ilmoittaa yhtenäisellä tavalla. Kun merkitään ajoituksen perään BP (""), tarkoitetaan silloin radiohiiliajoitusta ajatuksella "vuotta sitten". Kun merkitään ajoituksen perään eaa., tarkoitetaan silloin "vuotta ennen ajanlaskumme alkua". Radiohiiliajoituksessa on todettu systemaattinen virhe, joka voidaan korjata kalibroimalla se kalibrointikäyrällä. Kalibrointi huomioi ilmakehässä tapahtuneet hiilidioksidin muinaiset vaihtelut ja kalibrointikäyrän korjauskyky ulottuu jääkauden päättymisen alkuun. Siksi tätä vanhempia ajoituksia ei pystytä kalibroimaan asianmukaisesti ja osa ajoituksista on ilmoitettu vain BP-ajoituksina eikä kalibroituina eaa.-ajoituksina.


title: Kivikauden keramiikka

text: Keramiikan käsite on arkeologiassa määritelty väljästi, mutta kyseessä on ihmisen tahallaan tai vahingossa valmistama materiaali, joka on säilynyt nykypäiviin asti kovina kappaleina. Useimmat kivikautiset keraamiset kappaleet kuuluivat hajonneille astioille, mutta keramiikasta valmistettiin myös kulttiesineitä. Määritelmän mukaan savi on kosteana materiaalina leivottavissa ja muotoiltavissa halutun muotoiseksi esineeksi, joka kovenee kuivuttuaan eikä enää muovaudu. "Kuiva savi" ei kuitenkaan kestä arkikäyttöä, vaan murtuu helposti kappaleiksi. Kuivattu savi voidaan muuttaa keramiikaksi polttamalla se riittävän kuumassa lämpötilassa. Kuumuudessa mineraalit sulaavat yhteen tai muodostavat kemiallisia sidoksia, mikä vahvistaa materiaalin rakennetta niin, ettei kosteus voi enää hajottaa materiaaliin muodostunutta rakennetta.


title: Kivikauden keramiikka

text: Varhaisinta kivikauden keramiikkaa valmistettiin aina paikallisesta savesta, johon sekoitettiin sideaineita ja muotoiltiin perinteiden mukaisesti, sekä lopuksi poltettiin nuotion tuottamissa lämpötiloissa. Valmistustekniikka parani tuhansien vuosien aikana asteittain niin, että astioiden paino pieneni, koko suureni ja keraaminen laatu parani.


title: Kivikauden keramiikka

text: Astioissa käytettävä materiaali on usein ollut omasta lähiympäristöstä esiin kaivettua savea, mutta joskus savi haettiin kaukaakin. Saven joukkoon on ollut tapana sekoittaa orgaanisia tai epäorgaanisia sideaineita. Orgaaninen sideaine on voinut sisältää eläinten karvoja, linnun sulkia, heinää tai kasvin kuituja. Epäorgaaninen sideaine on saattanut olla hiekkaa, kivimurskaa, asbestikuitua, simpukankuorien murskaa tai jauhettua keramiikkaa. Sideaineet antoivat savimassalle ryhtiä ja paransivat valmiin astian ominaisuuksia. Orgaaninen sideaine paloi polton yhteydessä hiilidioksidiksi ja jätti astiat huokoisiksi. Huokoinen astia oli kevyempi eikä kuumentunut tulessa niin voimakkaasti. Epäorgaaninen sideaine kiinnittyi kemiallisesti saven keraamiseen rakenteeseen vahvistaen sitä. Hiekka ja kivimurska johtivat hyvin lämpöä, jolloin astian keitto-ominaisuudet paranivat. Sideaineiden yhteinen tehtävä oli kuitenkin estää astiaa halkeilemasta polton yhteydessä.


title: Kivikauden keramiikka

text: Valitun saven mineraalit vaikuttivat poltetun keramiikan väriin sen hapettuessa polton yhteydessä. Huonosti palanut savi jäi tumman harmaaksi tai ruskeaksi ja hyvin palaneen saven väri muuttui punaiseksi rautaoksidin vuoksi. Vanhojen astioiden pinnalta on löydetty myös maalien jäämiä, joten joissakin kulttuureissa astiat maalattiin polton jälkeen esimerkiksi mustalla tai punaisella värillä.


title: Kivikauden keramiikka

text: Varhaiset astiat olivat usein muodoltaan kuin munanpuolikas. Pohja oli tällöin suippo, mutta myös teräviä pohjan kärkiä esiintyy. Pohjasta voitiin tehdä muös täysin pyöreä tai pohjasta voitiin tehdä tasainen. Pyöreä astia on kätevä hiekassa, koska kuoppaan upotettu astia pysyi hyvin pystyssä ja se voitiin kuopassaan kallistaa ilman kaatumisen vaaraa. Tasapohjainen astia on ollut hyvä kovalla maalattialla.


title: Kivikauden keramiikka

text: Astia voitiin muotoilla maljaksi, jolloin seinämät aukesivat sivuille ja suuaukko oli pohjaa suurempi. Pienisuinen astia valmistettiin kallistamalla seinämiä sisällepäin ja kaventamalla suuaukkoa. Näiden variaatioiden väliin jää suoraseinäinen astia. Variaation valintaan vaikuttivat ryhmän perinteet ja käyttötarkoitus.


title: Kivikauden keramiikka

text: Jo aivan ensimmäiset astiat Kiinassa, Venäjällä ja Japanissa olivat koristeltuja. On varmasti erehdys kuvitella, että koristelu liittyisi vain estetiikkaan, mutta sen tarkoitusta ei kuitenkaan ole pohdittu vakavasti. Koristelun merkitys korostuu kuitenkin arkeologiassa, missä selvitetään ryhmien välisiä kulttuurikytkentöjä. Koristelutyylit periytyivät tekijältä toiselle ja aineistosta on havaittu laaja-alaisia ja pitkäkestoisia "muotivillityksiä". Esimerkiksi tyypillisen kampakeramiikan koristelutyyli levisi tuhansien kilometrien laajuiselle alueelle suhteellisen lyhyessä ajassa ja tyylin pääpiirteet säilyivät samantapaisina satoja vuosia.


title: Kivikauden keramiikka

text: Kuumentamalla kuivatut astiat esimerkiksi nuotiossa saavutetaan ensimmäinen keramoitumislämpötila 450 °C helposti, mutta jopa 600−750 °C lämpötiloja on käytetty paljon. Keramoituminen on hidas prosessi, joten astialle vaadittiin pitkä polttoaika, jotta se keramoituisi kokonaan. Loppuun saakka poltettu savi oli kovaa ja huokoista. Tämä on hyvä ominaisuus säilytysastialle, mutta huono ominaisuus keittoastialle. Astia tyhjentyy, kun nesteet suotuvat huokoisen astian seinämien läpi. Astia voidaan tehdä tiiviiksi joko sivelemällä sen sisäpinta esimerkiksi rasvalla tai keskeyttämällä astian poltto niin, että vain astian pinta keramoituu. Sisäosan savi imee itseensä vettä ja turpoaa tiiviiksi. Kivikauden astiat olivatkin useimmiten osittain poltettuja.


title: Kivikauden keramiikka

text: Varhaisimmat tunnetut keraamiset esineet ovat Keski-Euroopan Tšekissä olevasta "Dolní Věstonicesta". Sieltä on löydetty noin 2000 keraamista savi-idolia eli ""jumalankuvaa"". Tällaisista idoleista ovat tunnetuimmat "venukset", jotka esittävät hedelmällisiä naisia. Niitä valmistettiin noin 28000−22000 BP Pavlovin kulttuurin piirissä. Vaikka venushahmot voitiin valmistaa mistä materiaalista tahansa, ovat osa niistä kuitenkin keramiikkaa. Tällaiseen keraamiseen traditioon ei liity saviastioita.


title: Kivikauden keramiikka

text: Arkeologiassa oli ollut pitkään vallalla eurooppalaisten havaitoon perustuva käsitys, että keramiikka keksittiin Lähi-idässä (Kaksoisvirranmaassa tai Egyptissä) tai Induslaaksossa ja että se levisi sieltä ympäri maailman. Tähän ilmiöön liitettiin siirtyminen metsästyksestä ja keräilystä maataloudeden eri muotojen harjoittamiseen, mitä vaihetta kutsutaan neoliittiseksi kivikaudeksi. Tämä teoria sai haastajansa 1900-luvulla useasta löydöksestä, jossa juuri metsästäjä-keräilijät alkoivat käyttämään keramiikkaa siirtymättä maatalouden harjoittamiseen.


title: Kivikauden keramiikka

text: Liikkuvaa elämäntyyliä harjoittavien ryhmien ei tiedetä käyttäneen keramiikkaa tai ainakaan suuria saviastioita, joiden liikuttelu rikkomatta olisi ollut vaikeaa. Liikkuvassa elämäntavassa siirryttiin uuden ravinnonlähteen luokse, ja kun se loppui, muutettiin seuraavan ravinnonlähteen lähelle. Pohjoisella pallonpuoliskolla tietyt ravintoon liittyvät ilmiöt toistuivat säännöllisesti ja ryhmälle kehittyi niin sanottu vuotuiskierto. Mesoliittisella kulttuurikaudella on lukuisia esimerkkejä ryhmistä, joilla vuotuiskierron harjoittaminen on loppunut tai vähäistä. Syynä ovat olleet monipuolinen ekosysteemi, joka on voinut tarjota ravintoa vuoden ympäri, tai kehittyneet ravinnonkäsittelytavat. Tällaiset ryhmät ovat olleet otollisessa tilanteessa ottaa vastaan keramiikan hyvät ominaisuudet. Sellaisia olivat esimerkiksi päivittäisen ravinnon parempi hyödyntäminen keittämällä kuin paistamalla. Useat tutkija huomauttavat, että päivittäisen tarpeen sijasta on voitu korjata talteen luonnon hedelmä-, marja- tai ruohokasvien satoa ja säilyttää sitä monipuolistamaan tulevien kuukausien ravintoa.


title: Kivikauden keramiikka

text: Siinä missä varastoiminen olisi voitu toteuttaa verkko- tai nahkapusseissa, maankoloissa tai puuastioissa, keramiikka on tuonnut mukanaan joitakin lisäetuja. Keramiikka hengittää, on kova materiaali hyönteisille ja se on tulenkestävää. Varastoimisen lisäksi keramiikkaa on voitu käyttää ravinnon valmistamiseen. Idätys ja kuumentaminen on voinut olla suosittu tapa valmistaa siemenet syötäviksi. Sen sijaan, että ruoka kuumennetaan nuotiolla, se voidaan kuumentaa puuastiassa laskemalla sinne kuumia kiviä ja vettä. Vesihauteen ylläpito vaatii kylmien kivien vaihtamista kuumiin kiviin, mistä pääsee kuumentamalla ruoka saviastiassa nuotiolla. Ravinnon liottaminen voitiin nyt tehostaa ryöppäämällä, jolloin ravinnon kirjoa voitiin entisestään laajentaa.


title: Kivikauden keramiikka

text: Ravinnon parempi hyödynnettävyys lienee keramiikan suurimpia etuja. Sen sijaan, että lihaa tai kalaa paistettiin avotulella ja annettiin rasvan valua liekkeihin, voitiin astiassa kypennety ruoka hyödyntää keitinlientä myöten. Varastoinnin sivussa ruoka-aineita on voitu fermentoida, jolloin hapatus, käyminen tai muu tekeytyminen parantaisi ruuan ravintoarvoa.


title: Kivikauden keramiikka

text: Erään teorian mukaan keramiikka keksittiin ilmastollisen muutoksen vuoksi, kun jääkauden viimeinen kylmeneminen noin 25000−15000 BP aiheutti sukupuuttoa ja muutoksia lajikirjossa. Esimerkiksi Kiinan alueilla hävisi sukupuuttoon monia eläin- ja kasvilajeja pakottaen ihmiset hyödyntämään myös villiriisiä, josta tuli eräillä asuinpaikoilla perusruokaa. Samantapaisista tapahtumista on arkeologista näyttöä eri aikakausilta eri mantereilla.


title: Kivikauden keramiikka

text: Monissa itäaasialaisissa kulttuureissa ruokaa kypsennettiin keittämällä ne bamburungon putkessa. Myös puuastiassa oli mahdollista keittää ruokaa käyttämällä kuumia kiviä, mutta märkää puuastiaa saattoi myös lämmittää tulella. Savella suojattua puuastiaa voitiin kuumentaa suoraan avotulella, mutta astia paloi kuitenkin hieman pinnastaan. Tulessa kuumentuneen ja irti lohjenneen savipinnoitteen muoto saattoi toimia idean siemenenä. Puuastian päällä valettu savipinta lohkesi kuivuttuaan irti ja sillä voitiin lämmittää kerran tai pari ruokaa. Kuivana kuumennettu saviastia kesti useampia käyttökertoja ja näin on kehitys voinut jatkua kohti tuntemiamme keraamisia astioita. Kehityksen tarkka kuvaus on kuitenkin spekulaatiota, sillä saviastiat ilmestyvät arkeologiseen aineistoon valmiina tuotteina.


title: Kivikauden keramiikka

text: Tämän hetkinen tutkimus on todennut kolme hyvin varhaista ja lähes samanaikaista keskusta, joissa keramiikkaa alettiin valmistaa ensimmäiseksi. Etelä-Kiinassa, Itä-Venäjällä ja Japanin saarilla ovat keramiikan varhaisimmat ajoitukset lähes samanaikaisia, mutta keramiikan materiaalin laatu, astioiden muotoilu ja koristelu vaihtelevat näissä paikoissa suuresti. Eroavaisuuksien takia otaksutaankin, että keramiikan valmistus keksittiin näissä kohteissa toisistaan tietämättä.


title: Kivikauden keramiikka

text: Syy uuden tekniikan syntymiseen saattaa olla jääkauden päättymiseen liittyvä Dryaskauden kylmyysjakso. Silloin kuoli esimerkiksi Kiinassa sukupuuttoon monia eläinlajeja ja heikentynyt elinkeinotilanne pakotti ihmisten miettimään uusia selviytymisstrategioita. Onkin otaksuttu, että saviastiat liittyvät tähän kehityskulkuun. Dryaksen jälkeinen äkillinen ilmaston lämpeneminen kuitenkin helpotti tilannetta, kun metsiin ilmaantui enemmän lehtipuita sekametsässä viihtyvä fauna. Floran muutokset mahdollistivat uusien kasvien hyödyntämisen ruoka-aineena. Monilta asuinpaikoilta onkin tavattu riisinjyviä, joita epäillään kerätyksi tai viljellyksi ruokatarpeeseen. Riisin käsittelyssä astiat olivat käteviä apuvälineitä.


title: Kivikauden keramiikka

text: Jo 1960−luvulla pidettiin Japania vanhimman poltetun keramiikan valmistuspaikkana koko maailmassa, jolloin vanhimmat ruukut ajoitettiin 12700−12200 BP. Uudet löydöt ovat siirtäneet keksinnön alkuhetkeä sitäkin varhaisemmaksi, mutta nykyään tiedetään myös Etelä-Kiinassa useita yhtä vanhoja ajoituksia.


title: Kivikauden keramiikka

text: Japanissa vanhemman Jōmon-kauden asuipaikkoja tunnetaan yli 80, ja niistä on käytettävissä yli 100 ajoitusta. Näillä asuinpaikoilla ihmiset ovat pysyneet paikoillaan ympäri vuoden ja kaikki tekeminen on voitu järjestää edullisella tavalla liikkuvasta elämäntavasta poiketen. Heidän elinkeinonsa on aluksi ollut metsästys ja keräily, mutta keramiikkaa on silti tarvittu johonkin. Teetettyjen ajoitusten perusteella voidaan pitää varmana, että Japanissa valmistettiin keramiikkaa 14800−13600 eaa. tai eräässa tapauksessa ehkä jopa 15200 eaa.. Keraamisten astioiden valmistusperinne on säilynyt elinvoimaisena Japanissa siitä hetkestä alkaen.


title: Kivikauden keramiikka

text: Viime vuosiin asti on ajateltu, että Koreassa valmistettiin keramiikkaa noin 8000 eaa. alkaen. Käytössä olivat matalia asioita, joissa oli tasainen pohja. Tällaisia asuinpaikkoja ovat esimerkiksi "Jangjang Osanni", "Go Surung Munamri", "Sihinamri", "Dolsan Songdo" ja "Sangnodaedo". Nyt tiedetään kuitenkin Keltaisenmeren Jejun saaressa uusi asuinpaikka "Kosan-ni", jossa sitä on valmistettu mahdollisesti pari tuhat vuotta aikaisiemmin. Ongelmana on keramiikasta otettujen näytteiden antamat erilaiset ajoitukset, jotka vaihtelevat 10000−4500 BP välillä.


title: Kivikauden keramiikka

text: Kun 1980−luvulla Kiinasta löydettiin hyvin vanhaa keramiikkaa, oli niiden ajoittaminen haastavaa. Tiukimmat kriteerit täyttävät ajoitukset tunnetaan viidelle löydölle. Etelä-Kiinaan sijoittuvassa Guangxiin provinssissa tunnetaan "Miaojanin" ja "Bailiandongin" asuinpaikat, joiden ruukunsirpaleet on ajoitettu 13300 BP. Radiohiiliajoitus on kalibroituna 17300−14700 eaa.. Jiangxiin provinsissa olevassa "Xianrendongin" luolan asuinpaikan löytö ajoitettiin vuonna 2012 noin 20 000 BP . Se on tällä hetkellä vanhin keramiikka-ajoitus. Pohjois-Kiinassa olevassa Pekingin kaupunkialueessa sijaitsee "Nanzhoangtoun" asuinpaikka, jonka keramiikka ajoitetaan 10200 BP eli 10600−9300 eaa.. Jos Etelä-Kiinan keramiikan valmistustaito levisi ympäristön yhteisöihin, oppivat pohjoiskiinalaiset sen eteläkiinalaisia paljon myöhemmin.


title: Kivikauden keramiikka

text: Hunanin provinssin "Juchanjanin" asuipaikan keramiikka on ajoitettu noin 13700 BP , mutta uudempi tutkimus ajoitti luolasta otetut vanhimmat näytteet vähintään 16300−14000 eaa. Muut luolasta löydetyt keramiikan palaset olivat iältään noin 13300 eaa., 15900 eaa. ja 14800 eaa., mutta niiden ajoituksia ollaan edelleen tarkentamassa.


title: Kivikauden keramiikka

text: Kiinassa on tehty useita muita varhaisia löytöjä, mutta niiden radiohiiliajoitus on epävarmalla pohjalla. Jo näistäkin ajoituksista huomaa, että keramiikkaa on käytetty joillakin alueilla keskeytyksettä jopa 18000 vuotta. Kiinan sisälläkin keksinnön käyttöönotto on vaihdelltu voimakkaasti. Pohjoisessa Kiinassa Mantsuriassa varhaisin ajoitus on noin 6300 eaa., vaikka keramiikkaa käytettiin kaikissa muissa ilmansuunnissa tuhansia vuosia ennen.


title: Kivikauden keramiikka

text: Venäjällä tehtiin 1980−luvulla ensimmäisiä havaintoja varhaisesta keramiikasta. Nämä havainnot saivat lisävahvistuksen 1990− ja 2000−luvuilla, kun havaittiin lisää iältään yli 11000 BP olevaa keramiikkaa. Nykyään on saatu onnistuneita ajoituksia seuraavilta asuinpaikoilta, missä on valmistettu ja käytetty keramiikkaa: "Gasja", "Khummi", "Gromatukha", "Chennigovka-1", "Concharka-1", "Ustinovka-3" ja "Novopetrovka-2". Ne sijaitsevat Amurin valuma-alueella. Varhaisin ajoitus on 13300−12300 BP eli 14500−12100 eaa..


title: Kivikauden keramiikka

text: Vitimin valuma-alueella on tutkittu "Ust-Karengan" asuinpaikkoja, joista löytyvä keramiikka on ajoitettu 11070−10600 BP eli 12200−10200 eaa..Tämä on vain hieman nuorempaa kuin Amurin valuma-alueen vanhin keramiikka. Muutamalla muiltakin lähinnä Trans-Baikalilaisilta asuinpaikoilta on löytynyt vanhaa keramiikkaa. Lähellä Mongolian rajaa "Ust-Kayakhtassa" ajoitus kermaiikkaa sisältäneen maakerroksen luista antoi 11500 BP. Toisessa paikassa "Studenoje-1", joka sijaitsee Tšikoin valuma-altaassa, tavattiin keramiikkaa neljässä kulttuurikerroksessa ja nuorimmista ruukunsirpaleista saatiin ajoituksia, joiden keskiarvo oli noin 10400 BP. Näitä ajoitukset ovat saaneet kritiikkiä, joten niitä ei vielä voi pitää lopullisina. Varhaiset astiat olivat kampaleimoilla koristeltuja, mutta myöhemmin 7000−6000 BP oli käytössä nuorakoristeisia astioita.


title: Kivikauden keramiikka

text: Eräät tutkijat ovat etsineet Keski-Siperiasta keramiikkaa, joilla voisi todistaa sen levinneen idästä länteen Eurooppaan. Eräs tällainen ehdokas, Sumpanja-tyyli, onkin löytynyt Sumpanja joen valuma-alueelta. Valitettavasti sen ajoittaminen on toistaiseksi tuottanut ristiriitaisia ajoituksia 9100−6100 BP eikä sitä voi vielä pitää esimerkkinä itäisestä keramiikan leviämisestä länteen. Kuitenkin lisäehdokkaita leviämisteorian tueksi ei tunneta. Itse asiassa varhainen kermamiikan käytön alue näyttää päättyvän Bakalin itäpuolelle, sillä Baikalista länteen olevat keraamiset löydöt ajoitetaan noin 6200−5900 eaa. Varhaisten ja myöhäisten ajoitusten väliin jää 6000 vuoden aukko.


title: Kivikauden keramiikka

text: Pohjoisosien tutkimus on ollut hankalaa pitkien etäisyyksien ja ankaran ilmaston vuoksi. Muutamien pohjoisessa tehtyjen ajoitusten valossa näyttää siltä, että keramiikan valmistustaito levisi pohjoisemmaksi ihmisten liikkumisen mukana tai kulttuurivaihtona ryhmien välillä. Ajatusta tukevat ajoitukset asuinpaikoilla "Puzi-2" Sahalinin saarella (7900 eaa.), "Belkachi-1" Lenan sivuhaaran Aldan varrella (4900 eaa.), "Siktyakh" Lenan alajuoksulla (4000 eaa.), "Agrobaza-4" Kolyman latvoilla (3500 eaa.) ja "Tytyl-4" Kolyman suistosta itään (3000 eaa.).


title: Kivikauden keramiikka

text: Kiinan ja Itä-Venäjän varhaiset ajoitukset eivät ole tulleet näkyviin Mongolian arkeologiassa, sillä siellä varhaisimmat ruukut valmistettiin 6600−4400 eaa..


title: Kivikauden keramiikka

text: Euraasian Taiga tarkoittaa havumetsävyöhykettä, joka ulottuu Norjasta Itä-Venäjälle. Uralin takainen taiga vaikuttaa muodostavan keramiikan leviämisen kannalta yhtenäisen vyöhykkeen. Vyöhykkeen varrelta on todettu ympäristöään varhaisempia ajoituksia ja voidaan otaksua keramiikan levinneen sekä etelään että pohjoiseen siitä. Keramiikan varhaisimmat ajoitukset täällä ovat taigan eteläosien asuinpaikoilla "Koksharovsky" Ural-vuoristossa (6500 eaa.), "Barsova Gora II/19" Ob-joen varrella (6400 eaa.), "Korchugan 1a" Objoen Irtyš-haaran varrella (5600 eaa.), "Kornachak 2" Altain lähellä (6200 eaa.), "Elenevan luola 11G" Jenisein varrella (5800 eaa.), "Ust-Kova" Jenisein sivuhaaran Angaran varrella (5100 eaa.) ja "Goreliy Les" Angaran varrella Baikaljärven lähellä (5900 eaa.).


title: Kivikauden keramiikka

text: Koko Pohjoisaasian ajoitusten valossa näyttää kuitenkin siltä, että keramiikka on tullut sinne etelästä ja levinnyt edelleen pohjoiseen metsästäjä-keräilijöiden mukana tai väestön välisellä kulttuurivaihdolla. Itä-Aasian keramiikan varhain käyttäneiltä seuduilta yhdistää "käytävä" Lähi-idän varhaisiin neoliittisiin yhteisöihin, ja käytävän ryhmät olisivat omaksuneet keramiikan käytön jo 7500 eaa. tai jopa sitä ennen. Leviäminen on näyttänyt kiihtyvät noin 7000 eaa. ja samaa on tapahtunut myös 5000−4000 eaa..


title: Kivikauden keramiikka

text: Keramiikan valmistus leviää etelästä pohjoiseen seuraten Jäämereen laskevien jokien rantoja. Esimerkiksi Jenisein suiston lähellä Jäämeren tuntumassa sijaitsee asuinpaikka "Ust-Polovinka", joka keramiikka ajoitetaan 2600 eaa.. Leviämiseen näyttää kuluvan useita tuhansia vuosia.


title: Kivikauden keramiikka

text: Intian keramiikan vanhimpien löydösten ajoitus on vielä tekemättä. Monissa arkeologisissa kohteissa on merkkejä varhaisesta karjanpidosta, mutta ei keramiikasta, ja villiriisin käyttö ravinnoksi on havaittu myös joissakin mesoliittisissa kohteissa. Varhaisin viljelyä harjoittava neoliittinen kohde löytyy Pakistanin Induslaakson "Mehrgarhissa" noin 7000 eaa., mutta sielläkin aluksi ilman keramiikka. Sen valmistus Indusjoen laaksossa on todettu pitkään kestäneen arkeologisen kaivausperinteen aikana. Mehrgarh oli noin 5500–3300 eaa. samalla sekä keraaminen että neoliittinen asuinpaikka. Keramiikka ilmestyi arkeologisiin kerroksiin melko valmiina konseptina ja sofistikoituna muotoiluna. Birranan, Rakhigarhin ja Sothin kohteissa varhaisimmat astiat ajoitetaan väljästi 6000−4600 eaa.. Uusissa mesoliittisissa kohteissa on tehty nuorakuvioilla koristeltujen itäintialaisen keramiikan löytöjä. Kun ne saadaan ajoitettua, siirtynee keramiikan varhaisin käyttöönotto kauemmaksi menneisyyteen. .


title: Kivikauden keramiikka

text: Vietnamin varhaisia osin neoliittisia kulttureja ovat "Hoabinhin"-, "Bacsonin"- ja "Da Butin" kulttuurit. Da Butin kulttuurissa on merkkejä keramiikan käytöstä jo noin 7500 eaa., vaikka muissa kohteissa keramiikan ajoitukseksi on saatu aikaisintaan 4700 BP eli noin 3700 eaa..


title: Kivikauden keramiikka

text: Myös Thaimaassa on ajoitettu varhaiset keramiikan kappaleet vanhoiksi. Useista luolista on löytynyt merkkejä palaneista siemenistä (ilmeisesti kaskeamisesta), keramiikasta, kesytetyistä eläimistä sekä pronssi ja rautaesineistä. Keramiikkaa on havaittu "Non Nok Tha'n" luolasta (3000 eaa.) ja "Spirit Cave'sta" (7000 eaa.). Spirit Cave'n asukkaat ovat asuneet paikalla viimeistään 10000 eaa. ja sen löydetty keramiikka on ollut hyvin tehtyä ja koristeellista.


title: Kivikauden keramiikka

text: Keramiikka levisi Tyynenmeren Melanesian saarille niin sanotun lapitakulttuurin mukana 1500 eaa. alkaen. Traditio levisi Uudesta-Guineasta loikaten saarelta saarelle yhä laajemmalle alueelle.


title: Kivikauden keramiikka

text: Australiassa alkuasukkaat eivät kehittäneet keramiikkaa eivätkä käyttäneet sitä ennen historiallista aikaa.


title: Kivikauden keramiikka

text: Euroopassa keramiikan valmistus levisi kaakosta lähtien ja se eteni ensin nopeasti Jäämerelle saakka ja vasta myöhemmin Länsi-Eurooppaan. Pohjoiseen Venäjälle ja Fennoskandiaan valmistustaitoa levittivät mesoliittista elämäntyyliä harjoittaneet metsästäjä-keräilijät. Balkanin kautta Keski- ja Länsi-Eurooppaan sitä levittivät maanviljelyä harjoittaneet ryhmät.


title: Kivikauden keramiikka

text: Ural-vuoriston länsipuolen Euroopassa ensimmäiset ryhmät, jotka ottivat käyttöönsä keramiikan, kuuluivat Jelšanin kulttuuriin noin 7200−6800 eaa. Koska se on varhaisin keraaminen traditio metsävyöhykkeellä ja Euroopassa, on ehdotettu keramiikan keksityn siellä itsenäisesti. Ilmeisesti keramiikka levisi täältä Pohjois-Venäjän eri alueille, Fennoskandiaan, Itämeren eteläalueille ja Hollannin ja Belgian alankomaille saakka 5000 eaa. mennessä. Näiden keramiikka ja sen käyttö on metsästäjä-keräilijöillä säilyntyt vuosituhansia samanlaisena ja se oikeuttaa väittämään, että se on levinnyt alkupisteestään eri ilmansuuntiin kulttuurilainana.


title: Kivikauden keramiikka

text: Keski- ja Länsi-Euroopassa vallitsi kaksi keraamista leviämistapahtumaa lähes samanaikaisesti. Kulttuurin leviämiseen liittyi myös maataloutta harjoittavan väestön siirtymistä. Arvellaan, että tämä tapahtuma toi eurooppalaiseen geeniperimään vahvan indoeurooppalaisen vaikutuksen. Keski-Euroopan leviämisaallon tunnusmerkkinä voidaan pitää nauhakeramiikkaa. Sen alkujuuri on Lähi-itä ja leviämisreitti kulki Turkin, Balkanin, Tonavanlaakson kautta Keski-Eurooppaan. Pohjois-Saksan se saavutti noin 5400−5100 eaa.. Länsi-Euroopan leviämisaallon tunnusmerkkinä voidaan pitää La Hoguette-keramiikkaa, jonka alkujuuri Euroopassa oli Välimerenrannikolla noin 5600 eaa.. Se on voinut saapua sinne Balkanista tai Afrikasta. Se levisi Espanjaan, Portugaliin, Ranskaan ja Englantiin. Tämän leviämisaallon tapahtuma tunnetaan kuitenkin heikosti.


title: Kivikauden keramiikka

text: Vanha teoria, että keramiikka ja maatalouselinkeino liittyivät alussa kiinteästi toisiinsa, ei ole edes Lähi-idässä totta. Tutkimukset ja ajoitusmateriaalin laajuus todistavat maatalouden alkaneen Lähi-idässä 1000−1500 vuotta ennen keramiikan keksimistä. Esikeraamista viljelyä ja karjanhoitoa harjoitettiin 8000−6500 eaa., jonka jälkeen keramiikkaa on käytetty ruokatalouden apuna. Vanhimmat löydetyt keramiikan astiat ovat löytyneet Syyriassa (6560 ja 6860 eaa.) ja Irakista (Jarmossa 6300−5800 eaa.). Myös Jordaniassa valmistettiin keramiikkaa 5500 eaa., mutta viitteitä noin 1000 vuotta vanhemmastakin keramiikasta on olemassa (6500−6200 eaa.). Lähi-idän keramiikka levisi kauppasuhteiden kautta Turkkiin ja sieltä muualle Eurooppaan.


title: Kivikauden keramiikka

text: Eräs parhaiten arkeologisesti tutkittu seutu Afrikassa on Niilin laakso ja Egypti. Niili on ollut hedelmällinen kaikkina eri aikakausina, minkä huomaa etenkin nykyään, kun seutu on muuten aavikoitunut täysin. Viimeisen jääkauden kylmimpänä aikana Sahara hyvin kuiva, mutta nuoremman Dryas-kauden (10050−9400 eaa.) jälkeen seudulle alkoi saapua vuosittaisia monsuunisateita. Alue alkoi kukoistaa ruohikkoisena savannina, jonka ravintoa ihmiset saapuivat etelästä hyödyntämään. Tutkijat ovat päätelleet löytyöaineistosta, että ihmiset käyttivät muun muassa ruohokasvien siemeniä ja kalaa ravinnokseen. Niiden varastointiin, käsittelyyn ja tulella kypsentämiseen kehitetty keramiikka ilmaantui tällöin arkeologiseen löytöaineistoon.


title: Kivikauden keramiikka

text: Afrikan varhaisen keramiikan alkuperästä on kolme teoriaa, joissa yhteistä on sen keksiminen kerran jossakin päin Afrikkaa. Ensinnäkin, Niilin jokilaaksossa kehittynyt keramiikka saattoi levitä itään Saharan eteläreunaa ja selittää siten samanaikaisen esiintymisen. Toisekseen, keramiikka olisi keksitty alueella, joka sijaitsi Saharasta etelään ja josta se olisi levinnyt Saharan eteläreunalle ja Niilin jokilaaksoon. Toistaiseksi tällaista etelään sijoittuvaa aluetta ei tunneta, koska vanhimmat sieltä löytyneet keramiikan esiintymät ajoitetaan aikaisintaan 8000 eaa.. Kolmanneksi, keramiikka olisi keksitty jääkauden kylmimpänä aikana aavikoituneen Saharan refuugissa, missä ihmiset olisivat keksineet keramiikan helpottamaan ankarissa oloissa elämistä. Tällaista seutua ei ole vielä löydetty.


title: Kivikauden keramiikka

text: Niilin laaksossa Saharan puoleisella aavikolla on varhaista keramiikkaa asuinpaikoilla Egyptissä Nabtan "Bir Kiseiba E-79-8:ssa" (useita ajoituksia 9400−8000 eaa.), "Bir Kiseiba E-80-4:ssa" (9220 ± 120 BP) ja Sudanin "Sarurab 2:ssa" (8600 eaa.) ja "Wadi el Akhdarissa" (8300 eaa.). Saharan eteläpuolen itäosassa oli suuria järviä ja jokia, jotka ovat nykyään kuivuneita. Ne laskivat nykyiseen Niiliin. Myös täällä sateet ylläpitivät ruohotasankoja ja kalaisia vesistöjä.


title: Kivikauden keramiikka

text: Egyptiläinen keramiikka tunnetaan paremmin ja yksityiskohtaisemmin neoliittiselta kaudelta 5300−3200 eaa. alkaen "Fayumista", "Merimde", "Omari", "Badari", "Naqada" ja "predynastinen" egyptiläinen kulttuuri.


title: Kivikauden keramiikka

text: Ounjougoussa Dogon kunnassa Malissa sijaitsee Yamén laaksossa kaksi asuinpaikkaa "Ravin du Hibou" ja "Ravin de la Mouche", joista löytyi vuonna 2007 keramiikan sirpaleita kerrostumista, joiden ajoitus on yli 9400 eaa.. Tuolloin alue oli savannin säännöllisesti monsuunisateiden kastelemana tulvatasankona ja seudulla oli myös pysyviä järviä. Suuret tulvat huuhtoivat asuinpaikkoja ja kasasivat niiden päälle paksut sedimenttikerrokset. Keramiikka ilmaantui seudulle liikkuvan väestön mukana hyvälaatuisena, ohutseinäisenä ja hyvin poltettuna. Tutkijoilla on se käsitys, että sen valmistustaito opittiin etelässä, mutta he eivät tiedä missä. Vielä 7000 eaa. käytettiin alueella keramiikkaa, mutta kuivuus hääti sen jälkeen väestön muualle. Seutu on nykyään kuivaa Nigerjoen jokilaakson reuna-aluetta.


title: Kivikauden keramiikka

text: Toinen kiinnostava seutu Saharan eteläpuolella sijaitsee Keski-Saharan ylängöllä Nigerissä. Siellä on löytynyt keramiikkaa asuinpaikoilta "Adrar Bous 10" (8400−8200 eaa.) ja "Temet" (9330 ± 120 BP eli noin 8500 eaa.). Viimeksi mainitun keramiikan koristelussa on käytetty pisteistä muodostettuja aaltokuvioita. Tätä koristettä käytettiin viimeiseksi Senegalissa ensimmäisellä vuosituhannella eaa.. Keramiikkan ja asuinpaikan ajoitukset eivät välttämättä kohtaa, joten ajoituksien todistusvoima on vielä kiistanalainen. Kuitenkin myös Aïrin asuinpaikoilta "Tagalagal" (8600−8400 eaa.) ja "Tamaya Mellet" (9350 ± 170 BP eli noin 8600 eaa.) on löytynyt vanhaa keramiikkaa.


title: Kivikauden keramiikka

text: Toinen keramiikan keksimisen keskus saattaa sijaita eteläisessä Arkikassa. Sen yhteydet Pohjois-Afrikkaa ovat heikot, joten keramiikan ilmestyminen sinne saattaa olla itsenäisen keksimisen seurausta. Keramiikka ilmaantui sinne kuitenkin vasta ensimmäisellä vuosituhannella eaa..


title: Kivikauden keramiikka

text: Keramiikka on selvästi nuorempaa Niilin laaksossa kuin Saharan keskiosissa. Tutkijat arvelevat kuitenkin, että keramiikka levisi sinne Välimeren rannikon kautta. Keraamisten asuinpaikkojen ajoitukset "Uadi Ti-n-Torhassa" (Libyassa, 9080 ± 79 BP eli noin 8300 eaa.) ja "Launey AK-AF 094-18:ssa" (Algeriassa 9210 ± 115 BP eli noin 8400 eaa.) ovat niin varhaisia, että se vaikuttaa mahdolliselta. Saharan vihertyminen saattoi aiheuttaa myös sen, että Saharan etelän- ja pohjoisen väestöt kohtasivat toisensa ja levittivät keramiikan valmistustaitoa. Marokosta tunnetaan kallioinen suojapaikka "Hassi Ouenzga", jonka keramiikassa on Saharan- ja Välimeren keramiikan piirteitä yhdessä. Siellä asutus otti käyttöön sekä maanviljelyn että keramiikan noin 5600 eaa.. Tutkijat arvelevat, taas ilman suoria todisteita, että keramiikka levisi Niilille pitkin Välimeren rannikkoa eikä suoraan Saharan aavikolta.


title: Kivikauden keramiikka

text: Vaikka juuri Itä-Aasiassa tapahtuikin keramiikan varhainen keksiminen, ei se levinnyt Aasiassakaan kovin kauaksi syntymäseuduiltaan. Siksi ollaankin yksimielisiä siitä, että keramiikka on keksitty Etelä-Amerikassa itsenäisesti. Yllättävää on kuitenkin sen käyttöympäristö viidakossa.


title: Kivikauden keramiikka

text: Vanhin tunnettu eteläamerikkalainen keramiikka löytyy "Caverna de Pedra Pintada"sta Amazonin valuma-alueen alajuoksulla. Se ajoitetaan noin 5600 eaa., jolloin koko Amazon oli jo asutettu. Toinenkin luola edellisen läheltä, "Taperinha," sisälsi astioiden sirpaleita, mutta ne ajoitetaan noin 5080 eaa. Nämä ryhmät olivat vaeltaneet viidakkoon Karibianmeren rannikolta ja elivät pääasiassa kalastuksella.


title: Kivikauden keramiikka

text: Toinen varhaisen keramiikan asuinpaikka on San Jacinto Kolumbiassa. Siellä valmistettiin kasvikuitusekotteista ja koristeellista keramiikkaa, jota ei ehkä käytetty ruuan kypsentämiseen vaan ainoastaan sen varastointiin ja tarjoiluun. Se ajoitetaan 5900 BP eli noin 4800 eaa.


title: Kivikauden keramiikka

text: Kolmas varhainen kohde löytyy Ecuadorista Valdivian kulttuurin asuinpaikoilta. Nämäkin olivat koristeellisia astioita, mutta poikkeavat monin tavoin Kolumbian vastaavista astioiden kappaleista. Osassa keramiikkaa on tekstiilipainanteita. Ne ajoitetaan alkaen noin 5500−5200 BP eli noin 4300−4000 eaa.


title: Kivikauden keramiikka

text: Vanhinta alaskalaista ja kanadalaista keramiikkaa on löydetty Alaskan ja Yukonin alueen merenrannikoilta, missä paleo-eskimot valmistivat sitä ilmeisesti siperialaisen esimerkin mukaisesti. Keramiikka levisi nopeasti Pohjois-Amerikan pohjoisosiin, mutta ei pidemmälle etelään. Ensimmäinen keramiikka on ajoitettu noin 3500 BP eli noin 1800 eaa. Muut ryhmät alkoivat valmistaa sitä tämän jälkeen ja muutamat ryhmät osasivat tehdä sitä vain muutaman vuosisadan ennen eurooppalaisten saapumista mantereelle.


title: Kivikauden keramiikka

text: Keramiikan saapuminen eteläiseen Pohjois-Amerikkaan on vielä epäselvää, mutta yleisesti epäillään sen tulleen sinne Meksikonlahden saarien kautta Etelä-Amerikasta. Vanhin tunnettu löytö sijaitsee Savannahjoen suistossa raakkutunkioissa Stallingin saaressa, joita tutkittiin 1929 ja 1999. Keramiikan iäksi arvioidaan noin 3800 BP eli noin 2300 eaa. Pohjois-Amerikan itäosissa oli rinnakkainen traditio valmistaa vuolukiviastioita, joiden käyttötarkoitus olisi ollut sama kuin keramiikankin. Uudessa-Englannissa keramiikkaan siirryttiin vuolukiviastioiden käytön jälkeen.


title: Csongor Olteán

text:
Csongor Olteán (s. 8. huhtikuuta 1984 Sfântu Gheorghe, Romania) on romanialaissyntyinen
unkarilainen keihäänheittäjä. Hänen uransa paras tulos on elokuussa 2009 Budapestissä heitetty 80.01.


title: Csongor Olteán

text: Olteán on voittanut maansa mestaruuden neljästi peräkkäin vuosina 2006-2009. Hän on kilpaillut kaksissa MM-kisoissa, mutta molemmissa hän on jäänyt karsintaan. Myös kesäolympialaisissa 2008 Pekingissä Olteán jäi karsintaan, silloin ilman tulosta. Hän on 190 senttimetriä pitkä ja painaa 83 kiloa. Olteán edustaa ASE-seuraa.


title: José Aguinelo dos Santos

text: José Aguinelo dos Santos (syntymätodistuksen mukaan 7. heinäkuuta 1888 Pedra Branca, Brasilia – 20. joulukuuta 2017) oli brasilialainen mies, joka syntymätodistuksensa mukaan oli eräässä vaiheessa maailman vanhin elävä mies ja ihminen. Dos Santos oli afrikkalaisten orjien lapsi. Hän asui elämästään 44 vuotta vanhainkodissa São Paulossa.


title: José Aguinelo dos Santos

text: Dos Santos eli koko ikänsä ilman henkilötodistusta, ja syntymätodistuskin hänelle annettin vasta vuonna 2014. Hänen oikeaa ikäänsä ei koskaan varmistettu tieteellisillä testeillä. Hän kuoli joulukuussa 2017 väitetysti 129 vuoden ikäisenä.


title: Sukaskurkkuorneero

text: Sukaskurkkuorneero ("Synallaxis kollari") on orneeroiden heimoon kuuluva varpuslintu.


title: Sukaskurkkuorneero

text: Sukaskurkkuorneeroa tavataan hyvin pienellä ja hajanaisella alueella Brasiliassa ja Guayanassa. Lajin arvellaan vähenevän nopeasti elinympäristöjen tuhoutumisen takia, ja se on luokiteltu äärimmäisen uhanalaiseksi. Sen populaatioksi arvellaan noin 5 000 yksilöä.


title: Rusoposkiorneero

text: Rusoposkiorneero ("Synallaxis scutata") on orneeroiden heimoon kuuluva varpuslintu.


title: Rusoposkiorneero

text: Rusoposkiorneeroa tavataan Argentiinassa, Boliviassa, Brasiliassa ja Paraguayssa. Lajin kannankehitys on vakaa, ja se on luokiteltu elinvoimaiseksi.


title: Keith Aulie

text: Keith Aulie (s. 11. kesäkuuta 1989 Regina, Saskatchewan) on kanadalainen jääkiekkoilija, joka pelasi kevätkaudella 2015–2016 SM-Liiga joukkue Helsingin IFK:ssa. Aulie varattiin Calgary Flamesiin 116. pelaajana . Aulie pelasi juniorikiekkoa WHL-joukkue Brandon Wheat Kingsissä ja hänet valittiin liigan parhaaksi opiskelevaksi pelaajaksi 2007. Aulie pelasi nuorten MM-kisoissa 2009, jossa pelasi Tyler Myersin parina ja auttoi Kanadaa voittamaan kultamitalin. Hänet kaupattiin Flamesista Toronto Maple Leafsiin kaudella 2009–2010. Hän teki NHL-debyyttinsä Torontossa marraskuussa 2010.


title: Keith Aulie

text: Aulie pelasi WHL-joukkue Brandon Wheat Kingsissä, joka oli varannut hänet ensimmäisellä kierroksella WHL:n varaustilaisuudessa. WHL:ssä Aulie debytoi kaudella 2005–2006 pelatessaan 38 ottelua ja syöttäessään kaksi maalia. Kauden 2006–2007 jälkeen hänet valittiin Doc Seaman Trophyn voittajaksi, liigan parhaaksi opiskelevaksi pelaajaksi. Hän pelasi kaudella 66 ottelua, joiden aikana teki ensimmäisen WHL-maalinsa ja syötti kahdeksan maalia. Calgary Flames varasi hänet neljännellä kierroksella numeroll 116 . Aulie oli sijoitettu pohjoisamerikkalaisten pelaajien 108. parhaaksi. Aulie pelasi kaudella 2008–2009 viimeisen WHL-kautensa ja hänet valittiin joukkueensa kapteeniksi. Hänet myös valittiin WHL:n itäisen konfrenenssin tähdistöön. Aulie paransi pistemääräänsä huomattavasti neljännellä kaudellaan. Kolmella ensimmäisellä kaudella hän teki yhteensä 17 pistettä ja viimeisellään 33.


title: Keith Aulie

text: Aulie solmi ensimmäisen ammattilaissopimuksensa Calgary Flamesin kanssa tammikuussa 2009. Ammattilaisuransa hän aloitti Calgaryn AHL-farmiseura Abbotsford Heatissa. Kesken ensimmäisen ammattilaiskautensa Heatissa, Aulie kaupattiin Toronto Maple Leafsiin Dion Phaneufin ja Fredrik Sjöströmin kanssa. Tilalle Toronto antoi Matt Stajanin, Ian Whiten, Niklas Hagmanin ja Jamal Mayersin. Siirron jälkeen Aulie pelasi Toronton farmiseura Toronto Marliesissa kauden 2009–2010 loppuun asti. Hän ehti Marliesissa pelata vain viisi ottelua ennen loukkaantumistaan. Ensimmäiisellä ammattilaiskaudellaan hän pelasi Abbotsfordissa ja Torontossa yhteensä 48 ottelua, joissa teki kaksi maalia ja syötti neljä.


title: Keith Aulie

text: Kauden 2010–2011 alussa Aulie lähetettiin Maple Leafsin harjoitusleirin jälkeen takaisin Marliesiin. Ylös NHL:ään hänet kutsuttiin 12. marraskuuta 2010 Dion Phaneufin loukkaannuttua. Hän pelasi ensimmäisen NHL-pelinsä seuraavana päivänä Vancouver Canucksia vastaan. Aulie pelasi NHL:ssä 12 ottelua ennen paluutaan Marliesiin. Aulie valittiin AHL:n läntisen konfrenenssin tähdistöönjoukkueeseen All Stars -ottelussa. Taitokisassa Aulien laukaus oli AHL:n kolmanneksi kovin, 95,5 Mailia tunnissa. Maple Leafs vaihtoi François Beaucheminin Anaheim Ducksiin ja kutsui Aulien takaisin ylös. Maple Leafsin GM Brian Burke sanoi yhdeksi syyksi vaihtoon, että hän halusi antaa Aulielle näytönpaikan NHL:ssä. Aulie tappeli ensimmäisen kerran NHL:ssä Philadelphia Flyersin Scott Hartnellin kanssa ja sai lempinimen Muhammad Aulie. Hän teki ensimmäisen NHL-maalinsa 9. maaliskuuta 2011 New York Islandersia vastaan.


title: Keith Aulie

text: Ennen kautta 2011–2012 Aulie lähetettiin Marliesiin. 27. helmikuuta 2012 hänet kaupattiin Tampa Bay Lightningiin Carter Ashtonin tilalle. Siirtonsa jälkeen hän pelasi AHL:ssä Norfolk Admiralsissa ja Syracuse Crunchissa sekä NHL:ssä Lightningissä.


title: Keith Aulie

text: 1. heinäkuuta 2014 Aulie siirtyi vapaana agenttina yhden vuoden sopimuksella Edmonton Oilersiin. 31. joulukuuta 2014 Aulie sai kahden ottelun pelikiellostaan Calgary Flamesin keskushyökkääjä Matt Stajaniin.


title: Keith Aulie

text: Vapaaksi agentiksi siirryttyään Aulie teki Arizona Coyotesin kanssa harjoitusleirin ajan kestävän sopimuksen 9. syyskuuta 2015. Kuukausi kauden 2015–2016 alkuun Aulie siirtyi Coyotesin AHL-farmiseura Springfield Falconsiin try out -sopimuksella 3. marraskuuta 2015. Aulie teki seitsemässä pelaamassaan ottelussa yhden maalin ennen kuin hänen sopimuksensa purettiin 26. marraskuuta.


title: Keith Aulie

text: 3. tammikuuta 2016 Helsingin IFK tiedotti hankkineensa Aulien loppukauden kestävällä sopimuksella.


title: Keith Aulie

text: Ensimmäisen kerran Aulie edusti Kanadan maajoukkuetta kansainvälisellä tasolla vuoden 2009 nuorten maailmanmestaruuskilpailuissa. Hän pelasi samassa puolustajaparissa Tyler Myersin kanssa, kun joukkue voitti mestaruuden. Molempien pelaajien oltua noin kaksimetrisiä, heidät nimettiin mediassa "kaksoistorneiksi".


title: Keith Aulie

text: Aulien vanhemmat ovat Bill ja Karen. Lisäksi hänellä on pikkusisko Krystal. Hän kävi yhdeksänteen luokkaan asti koulua Rouleaussa, Saskatchewanissa, jossa voitti lentopallossa maakunnan mestaruuden. Hän kävi Athol Murray College of Notre Damea ennen kuin siirtyi pelaamaan Brandon Wheat Kingsiin.


title: Keith Aulie

text: Joulukuussa 2006 Aulien isä oli uudenvuodenpäivänä jäätyneellä lammella ajamassa traktorilla lumia pois ja tekemässä pelikenttää. Jää ei kestänyt traktorin painoa ja hän tippui sen läpi. Aulie pystyi vetämään isänsä pois vedestä ja sai teostaan Rescuer Awardin Punaisen Ristin Kanadan osastolta.


title: Javier Gutiérrez Cuevas

text: Javier Gutiérrez Cuevas (s. 29. maaliskuuta 1985 Santander, Espanja) on espanjalainen maastohiihtäjä. Hän edustaa CLUB Esqui Solvay-nimistä seuraa. Gutiérrez on nelinkertainen maansa mestari sekä moninkertainen hopea- ja pronssimitalisti. Hän on hiihtänyt maailmancupissa vuodesta 2004, jossa hänen paras henkilökohtainen sijoituksensa on 54. Rybinskistä vuodelta 2012. Gutiérrez on kilpaillut myös kaksissa talviolympialaisissa, 2010 ja 2014. Hänen paras olympiasijoituksensa on vuoden 2010 kisojen 40. sija 30 kilometrin kilpailusta.


title: Ruosteorneero

text: Ruosteorneero ("Synallaxis unirufa") on orneeroiden heimoon kuuluva varpuslintu.


title: Ruosteorneero

text: Ruosteorneeroa tavataan Venezuelassa, Kolumbiassa, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Periklís Kakoúsis

text: Periklís Kakoúsis () (1879 – kuolinvuosi tuntematon) oli kreikkalainen painonnostaja ja olympiavoittaja.


title: Periklís Kakoúsis

text: Kakoúsis osallistui olympialaisiin kerran, St. Louisissa 1904 ja oli mukana myös Ateenan välikisoissa 1906. Hän voitti 1904 kultaa kahden käden nostossa tuloksella 111,58 kg ja oli mukana Pan-Hellenic Athletic Clubin köydenvetojoukkueessa. Kaksi vuotta myöhemmin Ateenassa hän sijoittui kahden käden nostoissa kuudenneksi ja osallistui tämän lisäksi antiikin kiekonheittokilpailuun.


title: Adam Cracknell

text: Adam Cracknell (s. 15. heinäkuuta 1985 Prince Albert, Saskatchewan, Kanada) on kanadalainen jääkiekkoilija, joka pelaa NHL-joukkue Toronto Maple Leafsin organisaatiossa.


title: Adam Cracknell

text: Cracknell pelasi juniorikiekkoa WHL-joukkue Kootenay Icessa. Hän pelasi Kootenayssa, kun joukkue oli runkosarjan paras. Viimeisenä vuotena 2005–2006 Cracknell oli Kootenayn paras maalintekijä tehdessään 42 maalia ja yhteensä 96 pistettä. Hän oli koko WHL:n pistepörssin toinen ja hänet valittiin WHL:n toiseen tähdistöön.


title: Adam Cracknell

text: Cracknell varattiin Calgary Flamesiin viimeisellä kierroksella .


title: Adam Cracknell

text: Cracknell pelasi kolme kautta 2006–2009 Flamesin farmiseurassa, mutta ei onnistunut saamaan NHL-paikkaa. 16. heinäkuuta 2009 hän teki vapaana agenttina sopimuksen St. Louis Bluesin kanssa.


title: Adam Cracknell

text: 1. maaliskuuta 2011 St. Louis kutsui Cracknellin farmiseura Peoria Rivermenistä NHL:ään. 12. maaliskuuta hän teki ensimmäisen NHL-maalinsa Detroit Red Wingsiä vastaan.


title: Adam Cracknell

text: 17. huhtikuuta 2014 Cracknell teki Bluesin paidassa ensimmäisen pudotuspelimaalinsa läntisen konferenssin neljännesvälierien ensimmäisessä ottelussa Chicago Blackhawksia vastaan. Blues hävisi ottelusarjan kuudessa ottelussa.


title: Adam Cracknell

text: 1. heinäkuuta 2014 Cracknell teki vapaaksi agentiksi siirryttyään yksivuotisen sopimuksen puolustavan Stanley Cup -mestari Los Angeles Kingsin kanssa. Hän ei onnistunut saamaan joukkueesta pelipaikkaa harjoitusleirin jälkeen, joten hänet laitettiin siirtolistalle, josta Columbus Blue Jackets poimi hänet 7. lokakuuta 2014. Cracknell pelasi 17 ottelua Blue Jacketsissa kaudella 2014–2015 ennen kuin hänet tiputettiin AHL-farmiseura Springfield Falconsiin. 26. helmikuuta 2015 Cracknell hankittiin takaisin St. Louis Bluesiin, jossa hänet myös tiputettiin AHL:n puolelle Chicago Wolvesiin.


title: Adam Cracknell

text: 25. elokuuta 2015 Cracknell teki Vancouver Canucksin kanssa kaksisuuntaisen ja kestoltaan vuoden mittaisen sopimuksen. Cracknellin odotettiin aloittavan kauden Utica Cometsissa, mutta hän onnistui vakuuttamaan harjoitusleirillä ja tuli valituksi Canucksin kauden avanneeseen NHL-kokoonpanoon. 12. lokakuuta 2015 Cracknell teki ensimmäisen maalinsa Canucksin paidassa.


title: David van der Gulik

text: David Van der Gulik (s. 20. huhtikuuta 1983 Abbotsford, British Columbia, Kanada) on kanadalainen jääkiekkoilija, joka pelaa DEL-joukkue Düsseldorfer EG:ssä. Hän on Calgary Flamesin varaus numero 206 .


title: David van der Gulik

text: Junior A:n jälkeen van der Gulik siirtyi BCHL:ään Chilliwack Chiefsiin. Hänet varattiin seitsemännellä kierroksella numerolla 206 Calgary Flamesiin. Tämän jälkeen hän siirtyi pelaamaan yliopistokiekkoa Bostonin yliopiston joukkueeseen ja teki kaudella 2002-2003 kymmenen maalia sekä yhteensä 20 tehopistettä 40 ottelussa. Hänet nimettiin Hockey Eastin tulokkaiden tähdistöön.


title: David van der Gulik

text: Yliopistouransa jälkeen van der Gulik siirtyi kaksivuotisella tulokassopimuksella Calgary Flamesin organisaatioon 22. toukokuuta 2006. Ennen kautta 2006-2007 pelatun harjoitusleirin jälkeen van der Gulik lähetettiin AHL:ään farmiseura Omaha Ak-Sar-Ben Knightsiin aloittamaan vuoden. Ensimmäisellä ammattilaiskaudellaan hän pelasi kaikki joukkueen 80 ottelua ja teki niissä 16 maalia sekä 43 tehopistettä. Joukkue saavutti kauden päätteeksi seurahistoriansa ensimmäisen ja ainoan pudotuspelipaikan. Neljällä alivoimamaalilla van der Gulik oli paras tulokas ja asetti uuden seurahistorian ennätyksen saamalla plus/miinus -saldokseen +27.


title: David van der Gulik

text: Kaudella 2007-2008 van der Gulik siirtyi mukana Knightsin muuttaessa Quad Cityyn ja otti paikan yhtenä hyökkäyspään johtavista pelaajista tehden 19 maalia ja yhteensä 42 tehopistettä. Kauden päätteeksi hän oli Quad Cityn hyökkääjistä ainoa, jonka plus/miinus -saldo oli positiivinen. 1. heinäkuuta 2007 van der Gulik teki Flamesin kanssa kahden vuoden mittaisen sopimuksen. Kaudella 2008-2009 van der Gulik lähetettiin Flamesista pelaamaan Quad Cityssä. 26. helmikuuta 2009 hänet nostettiin ylös tekemään NHL-debyyttiään. Hän oli Calgaryn eniten laukauksia saanut pelaaja kuudella vedollaan ottelussa Minnesota Wildia vastaan. 3. maaliskuuta van der Gulik sai ensimmäisen tehopisteensä NHL:ssä syöttäessään Warren Petersin uran avausmaalin 6-3 -voitossa Ottawa Senatorsia vastaan. Van der Gulik teki kuudessa pelaamassaan ottelussa kaksi syöttöpistettä.


title: David van der Gulik

text: Van der Gulik pelasi kauden 2009-2010 kotikaupungissaan Flamesin uudessa farmiseurassa Abbotsford Heatissa, jossa oli joukkueen sisäisen pistepörssin toinen 40 tehopisteellään. Neljän vuoden Flamesin organisaatiossa pelatun ajan jälkeen van der Gulik siirtyi vapaiden pelaajien markkinoilta Colorado Avalancheen yhden vuoden sopimuksella 2. heinäkuuta 2010. Harjoitusleirin jälkeen hän siirtyi Coloradon farmiseura Lake Erie Monstersiin, jossa aloitti kauden 2010-2011.


title: David van der Gulik

text: Van der Gulik teki uransa ensimmäisen NHL-maalin 4. marraskuuta 2010 laukoessaan kiekon ohi Vancouver Canucksin maalivahti Cory Schneiderin.


title: David van der Gulik

text: 1. heinäkuuta 2014 van der Gulik lähti Avalanchen organisaatiosta tehdäkseen vapaana agenttina vuoden sopimuksen Los Angeles Kingsin kanssa. Harjoitusleirin jälkeen van der Gulik siirtyi Kingsin AHL-farmiseura Manchester Monarchsiin. Kauden 2014-2015 alussa hänet nostettiin NHL-kokoonpanoon ja hän pelasi ensimmäisen ja ainoan ottelunsa Kingsin paidassa 30. lokakuuta 2014 3-0 -voitossa Pittsburgh Penguinsia vastaan. Ottelun jälkeen hän palasi takaisin AHL:ään, jossa pelasi loppukauden ja teki 25 tehopistettä 57 pelaamassaan ottelussa sekä voitti joukkueen mukana AHL:n mestarille annettavan Calder Cupin.


title: David van der Gulik

text: Kauden päätteeksi van der Gulik vapautui Kingsistä vapaiden pelaajien markkinoille, josta kukaan ei tarjonnut hänelle sopimusta kesän aikana. 2. marraskuuta 2015 NHL-kiinnostuksen puuttuessa van der Gulik siirtyi Eurooppaan ja teki loppukauden kattavan sopimuksen saksan pääsarjassa DEL:issä pelaavan Düsseldorfer EG:n kanssa.


Luettelo suomalaisista science fiction -seuroista sisältää suomalaisen science fiction -fandomin seurat ja yhteisöt, joissa harrastetaan science fictionia, fantasiaa ja muuta spekulatiivista fiktiota. Kaikki lukijat, harrastajat ja kirjailijat eivät kuulu alan seuroihin eivätkä ehkä miellä itseään osana fandomia. Ensimmäinen suomalainen sf-seura perustettiin Turkuun 1976. 1980-luvulla ja sen jälkeen seuroja on perustettu suurimpiin kaupunkeihin ja valtakunnallisesti. Useassa yliopistokaupungissa seurojen kanssa yhteistyössä toimivat myös opiskelijoiden omat sf-seurat, joihin kuuluu myös yliopistojen ulkopuolisia jäseniä. Useimmat seurat julkaisevat omaa lehteään, suurimpina Helsingin sf-seuran "Tähtivaeltaja" ja Tampereen sf-seuran "Portti". Seurat järjestävät kuukausitapaamisia ja erilaisia tapahtumia. Valtakunnallinen Finncon-tapahtuma järjestetään vuosittain Helsingissä, Jyväskylässä, Tampereella tai Turussa.


title: Luettelo suomalaisista science fiction -seuroista

text: Espoon science fiction- ja fantasiaseura Esc ry on vuonna 2004 perustettu espoolainen science fiction- ja fantasiaseura. ESC pitää kuukausitapaamisia ja järjestää vuosittaisen kesäretken. Seura osallistuu valtakunnallisiin sf-alan tapahtumiin ja kirjamessuille yhteistyössä muiden seurojen kanssa. Jäsenlehti "Escape" ilmestyy noin kerran vuodessa teemanumerona ja sisältää etupäässä novelleja.


text: Seura on järjestänyt kolmesti oman tapahtumansa Esconin. Vuonna 2011 tapahtuman kunniavieraiksi saapuivat kirjailija Jeff VanderMeer ja "Weird Tales" -lehden päätoimittaja Ann VanderMeer. ESC on palkinnut vuoden espoolaisina scifitekoina Espoon kaupunginkirjaston vuonna 2008 runsaasta kirjavalikoimasta ja vuonna 2010 roolipelitapahtuma Ropeconin.


text: ESC on julkaissut kuvitteellisia nähtävyyksiä esittelevän matkaoppaan "Fantastinen Espoo" (2009), käsityöteoksen "Tieteiskirjailuja" (2011) ja novelliantologioita (2012 ja 2013) .


text: Helsingin science fiction -seura ry eli HSFS perustettiin vuonna 1983 julkaisemaan seuran lehteä. Vuodesta 1984 lehden nimi on ollut "Tähtivaeltaja" ja päätoimittaja Toni Jerrman. Seura toimii yhteistyössä Helsingin yliopiston science fiction -klubin kanssa. Lehden julkaisun lisäksi seura jakaa Toni Jerrmanin perustamia Tähtivaeltaja- ja Tähtifantasia-palkintoja vuoden parhaille sf-kirjoille. HSFS järjestää myös vuosittain kesäretken Suomenlinnaan yhdessä muiden pääkaupunkiseudun sf-seurojen kanssa. HSFS ja HYSFK järjestävät Tähtivaeltajapäivän pääsääntöisesti niinä vuosina, kun Finncon ei ole Helsingissä.


text: Helsingin yliopiston science fiction -klubi ry eli HYSFK perustettiin vuonna 1987 Helsingin yliopiston opiskelijajärjestöksi. Sen toiminta painottuu tapahtumiin ja kokoontumisiin. Seuralla on oma klubihuone, jossa voi tavata muita jäseniä päivystyspäivinä. Seuralla on jäsenkirjasto ja se julkaisee "Marvin"-lehteä. Monet jäsenet osallistuvat pubissa Helsingin sf-piirien kuukausitapaamisiin eli mafioihin.


text: Jyväskylän science fiction -seura 42 on vuonna 1989 perustettu jyväskyläläinen sf-seura. Seura pitää kuukausitapaamisia ja juhlailtoja ja julkaisee "Alienisti"-lehteä kaksi kertaa vuodessa. 2010-luvulla 42 on järjestänyt lokakuussa Lokacon-tapahtuman.


text: Oulun science fiction -seura Iku-Turso on perustettu vuonna 2011. Iku-Turson tavoitteena on ylläpitää ja kasvattaa oululaisen ja pohjoissuomalaisen fandomin toimintaa. OSFS Iku-Turson keskeistä toimintaa ovat kuukausitapaamiset.


text: Risingshadow on Suomen suurin scifi- ja fantasiakirjallisuussivusto, jonka kirjailija- ja kirjatietokanta sisältää kaikki suomeksi julkaistut spekulatiiviseksi fiktioksi luokiteltavat teokset. Sivustolla on keskustelupalsta ja sivuilla julkaistaan myös uutisia, artikkeleita ja kirja-arvosteluja. Sivusto sai alkunsa 1990-luvulla ja on toiminut nykyisessä muodossaan vuodesta 2001. Sivusto on englanninkielisestä nimestään huolimatta suomenkielinen. Kirjatietokannassa on rekisteröityneille käyttäjille mahdollisuus omistettujen ja luettujen kirjojen listaukseen. Artikkeliosiossa on haastatteluja ja kirja-arvosteluja ja tiedotteita tapahtumista. Käyttäjät järjestävät toimintaa keskenään, kuten kuukausitapaamisia eri kaupungeissa. Sivusto tekee yhteistyötä sf-seurojen kanssa.


text: Spektre tulee sanoista spekulatiivinen fiktio Tampereella. Vuonna 2001 perustettu Spektre on vapaamuotoinen järjestö aihealueesta kiinnostuneille. Spektre järjestää kuukausitapaamisia ja elokuvailtoja. Jäsenmaksua ei kerätä. Spektre tekee yhteistyötä muiden paikallisten yhdistysten kanssa. Spektre järjestää joka kesä Huviretken tienpientareelle eli fandomin yhteisen kesäretken Tampereen Viikinsaareen. Aiemmin retken järjesti Tampereen sf-seura. Spektre järjestää myös vuosittaisen sf-seurojen yhteistyökokouksen.


text: Suomen science fiction- ja fantasiatutkimuksen seura ry on vuonna 2013 Tampereella perustettu yhdistys, jonka tarkoitus on edistää science fiction- ja fantasiatutkimusta sekä näitä sivuavien tutkimusalojen toimintaa Suomessa. Yhdistyksen epävirallinen englanninkielinen nimi on Finfar. Seura järjestää vuosittain tutkijatapaamisen, yleensä Finncon-tapahtuman yhteydessä. Tutkijaseminaari on toiminut säännöllisesti vuodesta 2000 lähtien.


text: Seura on julkaissut vuodesta 2014 verkkolehteä "Fafnir – Nordic Journal of Science and Fantasy Research". Neljästi vuodessa ilmestyvä "Fafnir" on vertaisarvioitu, monitieteellinen ja yhteispohjoismaisesti toteutettu aikakausjulkaisu. Julkaisun pääkieli on englanti, mutta artikkeleita julkaistaan myös pohjoismaisilla kielillä.


text: Suomen tieteis- ja fantasiakirjoittajat ry on vuonna 1984 perustettu tieteis- ja fantasiakirjoittamisesta kiinnostuneille suunnattu yhdistys. Yhdistyksen toimintaan kuuluu muun muassa kirjoittajakoulutus, kirjoittajaringit ja arvostelupalvelu sekä yhdessä Turun science fiction -seuran kanssa uusille kirjoittajille järjestettävä Nova-kirjoituskilpailu. Yhdistys julkaisee kaksi kertaa vuodessa ilmestyvää "Kosmoskynä"-lehteä ja ajoittain novellikokoelmia.


text: Suomen Tolkien-seura Kontu ry on vuonna 1992 perustettu yhdistys, joka on osa kansainvälistä Tolkien-fandomia. Seura on tarkoitettu kirjailija J. R. R. Tolkienin tuotannon, muun fantasiakirjallisuuden ja fantasiaelokuvien ystäville. Seura julkaisee neljä kertaa vuodessa ilmestyvää "Legolasta", fantasiakirjallisuuteen keskittynyttä fanzinea. Seura jakaa Kuvastaja-palkintoa parhaalle suomalaiselle fantasiakirjalle.


text: Turun science fiction -seura ry eli TSFS on perustettu vuonna 1976 ja se on julkaissut vuodesta 1977 "Spin"-lehteä. TSFS järjestää vuosittain Atorox-palkinnon jaon. Kirjoituskilpailu Nova järjestetään yhdessä Suomen tieteis- ja fantasiakirjoittajien kanssa joka vuosi. TSFS:n toiminnan keskipiste on Terrakodiksi kutsuttu toimistotila, jossa kokoontuu myös viisi muuta yhdistystä.


text: Turun yliopiston tieteiskulttuurikabinetti ry eli Tutka on perustettu vuonna 1995 ja toimii nimellisesti Turun yliopiston ylioppilaskunnan alaisuudessa. Yhdistyksen toiminta painottuu Turun yliopiston opiskelijoihin, mutta seura ei sulje pois muita jäseniä. Tutka järjestää videoiltoja, juhlia sekä Varjomafia-tapaamisia Terrakodilla. Varjomafiat ovat alkoholittomia, joten Varjomafiaan ovat tervetulleita myös alaikäiset osanottajat. Tutka järjestää nuorille myös omaa kirjoituskilpailua yhteistyössä STk:n ja TSFS:n kanssa. Noviisi-kilpailu on 13–17-vuotiaille suunnattu kilpailu, joka järjestetään joka toinen vuosi. Seura julkaisee pienimuotoisesti "Kabinettikertomuksia"-julkaisusarjaa.


title: Gitegan provinssi

text: Gitega on yksi Burundin 17 provinssista. Se sijaitsee maan keskiosassa. Provinssin pinta-ala on 1979 km² ja asukasluku noin 725 000 (2008 arvio).


title: Gitegan provinssi

text: Gitega on jaetu 11 kuntaan:


title: Mark Flood

text: Mark Flood (s. 29. syyskuuta 1984 Charlottetown, Prinssi Edwardin saari, Kanada) on kanadalainen jääkiekkopuolustaja, joka pelaa SM-liigajoukkue Tampereen Ilveksessä. Hän on pelannut urallaan aiemmin myös yhteensä 39 NHL-ottelua New York Islandersissa ja Winnipeg Jetsissa. Elite Prospects -sivuston Erik K. Pirin vuonna 2013 tekemän analyysin mukaan Flood on kiekollinen puolustaja, joka tykkää laukoa ja on käyttökelpoinen ylivoimalla. Hänellä on kuitenkin kehitettävää oman puolustuspään pelaamisessa.


title: Mark Flood

text: Floodin kasvattajaseura on Sherwood Parkdale MHA. Hän pelasi kaudella 2000–2001 kotikaupungissaan mm. MJAHL-junioriliigan Charlottetown Abbiesissa, kunnes Peterborough Petes varasi Floodin 101. pelaajana OHL:n varaustilaisuudessa 2001. Hän siirtyi joukkueeseen kaudeksi 2000–2001. Floodin tulokaskausi liigassa toi runkosarjassa viisi tehopistettä. Kaudella 2001–2002 hän teki OHL:n runkosarjassa 29 tehopistettä.


title: Mark Flood

text: Montréal Canadiens varasi Floodin kuudennella kierroksella 188. pelaajana . Kaudella 2003–2004 hän oli Peterborough Petesin OHL-joukkueen tehokkain puolustaja tehoilla 15+29=44, joilla Flood sijoittui koko liigan puolustajien pistepörssissä yhdeksänneksi. Kaudella 2004–2005 hän toimi joukkueen kapteenina. Flood valittiin kauden päätteeksi OHL:n kolmanteen tähdistökentälliseen.


title: Mark Flood

text: Flood ei tehnyt NHL-varauksensa jälkeen kahden vuoden aikana missään vaiheessa tulokassopimusta hänet varanneen Montréal Canadiensin kanssa, joten Floodista tuli 28. heinäkuuta 2005 vapaa agentti. Elokuussa hän teki kolmivuotisen tulokassopimus toisen NHL-seuran, Columbus Blue Jacketsin kanssa. Flood pelasi kauden 2005–2006 suurimmaksi osaksi ECHL-joukkue Dayton Bombersissa, jossa tulokaskausi toi 50 runkosarjaottelussa tehot 11+14=25. Hän oli joukkueen eniten maaleja tehnyt puolustaja. Flood pelasi kauden aikana myös yhdeksän ottelua AHL-joukkue Syracuse Crunchissa.


title: Mark Flood

text: Kauden 2006–2007 Flood aloitti Blue Jacketsin farmijoukkue Syracuse Crunchissa, AHL:ssä, kunnes 26. marraskuuta 2006 Blue Jackets kauppasi hänet Carolina Hurricanesiin vaihdossa puolustaja Derrick Walseriin. Flood pelasi loppukauden AHL-joukkue Albany River Ratsissa. Kaikkiaan hänen varsinainen tulokaskautensa liigassa toi yhteensä 44 runkosarjaottelussa tehot 4+8=12. Myös kauden 2007–2008 Flood pelasi kokonaan River Ratsissa, jonka eniten maaleja tehnyt puolustaja hän oli kymmenellä osumallaan. Heinäkuussa 2008 Flood teki vuoden mittaisen, kaksisuuntaisen ja 500 000 dollarin arvoisen jatkosopimuksen Hurricanesin kanssa. Myös kauden 2008–2009 hän pelasi kokonaan River Ratsissa, jonka eniten maaleja tehnyt puolustaja Flood oli kuudella osumallaan Brett Carsonin kanssa.


title: Mark Flood

text: 6. heinäkuuta 2009 Flood teki vapaana agenttina vuoden mittaisen ja kaksisuuntaisen sopimuksen New York Islandersin kanssa. Hänen harjoitusleirinsä päättyi alavartalovammaan, jonka vuoksi Floodilta jäi väliin kauden 2009–2010 seitsemän ensimmäistä runkosarjaottelua. Kuntouduttuaan Islanders lähetti hänet AHL-joukkue Bridgeport Sound Tigersiin. Flood oli joukkueen tehokkain puolustaja tehoilla 10+23=33. Maaliskuussa 2010 Islanders nosti hänet NHL-vahvuuteensa, kun Dustin Kohn kärsi aivotärähdyksestä. Flood teki NHL-debyyttinsä runkosarjan yhdeksänneksi viimeisellä kierroksella 25. maaliskuuta Calgary Flamesia vastaan. Hän sai ottelussa jääaikaa 10.49 minuuttia ja keräsi teholukeman -2. Flood pelasi NHL:ssä kauden aikana kuusi ottelua tehden yhden syöttöpisteen.


title: Mark Flood

text: Lokakuussa 2010 Flood teki vapaana agenttina vuoden mittaisen AHL-opimuksen Manitoba Moosen kanssa vuoden sopimuksen. Hän oli kaudella 2010–2011 joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 11+29=40. 3. heinäkuuta Flood teki vuoden mittaisen ja kaksisuuntaisen NHL-sopimuksen Winnipeg Jetsin kanssa. Hänet lähetettiin syksyn harjoitusleirin päätteeksi farmijoukkue St. John’s IceCapsiin, jonka varakapteenina Flood toimi. Marraskuussa 2011 hänet nostettiin Jetsin NHL-joukkueen vahvuuteen. Flood pelasi siellä lopulta suurimman osan kaudesta 2011–2012, joka toi 33 runkosarjaottelussa tehot 3+4=4. Hän teki NHL-uransa avausmaalin 5. marraskuuta 2011 New Jersey Devilsia vastaan. Flood sai ottelussa myös syöttöpisteen Jim Slaterin tekemään maaliin. Kaudeksi 2012–2013 hän siirtyi pelaamaan KHL-joukkue Lokomotiv Jaroslavliin, joka palasi liigaan yhden kauden tauon jälkeen, kun koko seuran edellinen joukkue menehtyi lento-onnettomuudessa ennen kauden 2011–2012 avausottelua.


title: Mark Flood

text: Heinäkuussa 2013 Flood teki vuoden mittaisen, kaksisuuntaisen ja 550 000 dollarin arvoisen NHL-sopimuksen Carolina Hurricanesin kanssa. Hän pelasi kauden 2013–2014 kokonaan AHL-joukkue Charlotte Checkersin vahvuudessa. Flood oli joukkueen tehokkain puolustaja tehoilla 13+18=31. Kaudeksi 2014–2015 hän palasi KHL:ään ja siirtyi kaksivuotisella sopimuksella kroatialaisjoukkue Medveščak Zagrebiin. Flood oli joukkueen tehokkain puolustaja tehoilla 8+15=23. Hänet valittiin 30. marraskuuta 2014 liigan viikon puolustajaksi. Flood edusti Medveščakia kauden aikana myös Spengler Cupissa. Kaudeksi 2015–2016 hänen KHL-joukkueensa vaihtui Lada Toljattiin. Kaudeksi 2016–2017 Flood siirtyi vuoden mittaisella sopimuksella Itävallan Erste Bank Eishockey Ligan EC Salzburgiin.


title: Mark Flood

text: Lokakuussa 2017 Flood teki ammattilaistry-out -sopimuksen hänen aiemman seuransa, AHL-joukkue Manitoba Moosen kanssa. Hän pelasi joukkueessa yhden runkosarjaottelun, mutta Floodin koejakso ei kuitenkaan tuottanut jatkosopimusta. Marraskuussa hän siirtyi toistaiseksi voimassa olevalla try-out -sopimuksella SM-liigajoukkue Tampereen Ilvekseen. Joulukuussa Flood teki joukkueen kanssa loppukauden 2017–2018 kattavan jatkosopimuksen. Maaliskuussa 2018 hän teki Ilveksen kanssa vuoden mittaisen jatkosopimuksen.


title: Mark Flood

text: Flood edusti Kanadan A-maajoukkuetta Spengler Cupissa vuonna 2016, jolloin joukkue voitti turnauksen.


title: Huambon maakunta

text: Huambo on yksi Angolan maakunnista. Maakunnan pinta-ala on noin 33 300 neliökilometriä ja asukasluku 1,9 miljoonaa (2014). Kaupunkiväestön osuus on noin 55 prosenttia väestöstä. Maakunnan suurin kaupunki on Huambo.


title: Manuel de Godoy

text: Manuel de Godoy Álvarez de Faria Ríos Sánchez Zarzosa, la Pazin ja Basanon ruhtinas, Alcudian ja Succan herttua (12. toukokuuta 1767 Castuera, Badajoz, Espanja – 4. lokakuuta 1851 Pariisi, Ranska) oli espanjalainen hoviherra ja valtiomies, joka toimi Espanjan pääministerinä vuosina 1792–1798 ja 1801–1808. Hänen ulkopolitiikkansa osoittautui Espanjalle ja Bourbonin hallitsijasuvulle tuhoisaksi. Godoyn ura päättyi kuningas Kaarle IV:n kruunustaluopumiseen maaliskuussa 1808.


title: Manuel de Godoy

text: Godoy syntyi ikivanhaan mutta köyhään aatelissukuun. Hän tuli 17-vuotiaana vuonna 1784 veljensä mukana Madridiin ja liittyi kuninkaalliseen henkivartiostoon. Komeana ja henkevänä miehenä hän pääsi pian kruununprinssin puolison Maria Luisan suosioon ja hänestä tuli tämän rakastaja. Kun Maria Luisan aviomies nousi vuonna 1788 Espanjan kuninkaaksi nimellä Kaarle IV, Godoy alkoi pian saada korkeita arvonimiä ja virkoja. Hänet nimitettiin 1788 kenraaliadjutantiksi ja vuonna 1792 hän sai kenraaliluutnantin sotilasarvon sekä Alvarezin markiisin ja Alcudian herttuan arvot. Hänet nimitettiin myös valtioneuvoston jäseneksi. Tästä alkaen hänellä oli hyvin vahva ote Espanjan kuningasperheestä. Godoy nimitettiin 15. marraskuuta 1792 Espanjan pääministeriksi kreivi Pedro de Arandan tilalle vain 25-vuotiaana. Vaikka hänellä oli jonkin verran valtiomiestaitoja, Espanjan asiat alkoivat pian luisua epäsuotuisaan suuntaan. Hänen toivottiin kykenevän diplomatiallaan pelastamaan Bourbon-sukuisen Ranskan kuninkaan Ludvig XVI:n kuolemantuomiolta, mutta tämä ei onnistunut. Koska Espanja oli tukenut syrjäytettyä kuningasta, Ranskan kansalliskonventti julisti maaliskuussa 1793 sodan Espanjalle. Espanjalaiset saivat sodan alussa joitain voittoja, mutta pian sota kääntyi tappiolliseksi. Godoy neuvotteli Espanjan puolesta heinäkuussa 1795 allekirjoitetun Baselin rauhansopimuksen, mistä hyvästä Kaarle IV antoi hänelle arvonimen "príncipe de la Paz", ”rauhan ruhtinas”.


title: Manuel de Godoy

text: Seuraavaksi Godoy päätti liittoutua Ranskan kanssa Englantia vastaan ja solmi 1796 San Ildefonson sopimuksen, joka oli tarkoitettu sekä puolustus- että sotaliitoksi. Pian tämän jälkeen Espanja julisti Englannille sodan. Espanjan laivasto kärsi kuitenkin tappion Cabo de São Vicenten meritaistelussa eikä Ranska antanut liittolaiselleen Espanjalle paljoakaan tukea. Samaan aikaan Godoyn yritykset toteuttaa Espanjassa yhteiskunnallisia uudistuksia epäonnistuivat, ja hänen skandaalimainen ja ylellinen elämäntapansa herättivät pahennusta. Godoy oli naimisissa kuninkaan veljentyttären Maria Teresan kanssa, mutta samaan aikaan hänen huhuttiin menneen salaa naimisiin rakastajattarensa, erään upseerin tyttären Pepita Tudón kanssa. Godoy erotettiin pääministerin tehtävistä vuonna 1798, mutta sen jälkeenkin hän säilytti kuningasperheen suosion ja suuren vaikutusvallan hovissa. Hänet nimitettiin uudelleen pääministeriksi jo vuonna 1801, jolloin sota Englantia vastaan jatkui edelleen. Ranskan painostuksesta hän määräsi nyt hyökkäyksen Englannin liittolaista Portugalia vastaan, mistä seurasi kolme viikkoa kestänyt niin sanottu appelsiinien sota. Godoy toimi tässä sodassa myös Espanjan joukkojen komentajana. Kun Ranskan johtaja Napoleon jätti huomiotta Espanjan edut vuonna 1802 Englannin kanssa solmimassaan Amiensin rauhassa, Godoyn ja hänen ulkopolitiikkansa vastustajat alkoivat ryhmittyä kruununprinssi Ferdinandin (tuleva kuningas Ferdinand VII) ympärille.


title: Manuel de Godoy

text: Sota Ranskan ja Englannin välillä puhkesi uudelleen jo vuonna 1803, mutta tällä kertaa Godoy päätti aluksi pitää Espanjan puolueettomana. Joulukuussa 1804 hän määräsi kuitenkin uudelleen julistettavaksi sodan Englannille. Nyt hänestä tuli kaikkien Espanjan sotavoimien ja laivaston ylipäällikkö eli generalissimus. Espanja kärsi kuitenkin merellä katastrofaalisen tappion Trafalgarin taistelussa lokakuussa 1805. Godoy sai vähitellen parannettua suhteita Napoleoniin, ja vuonna 1807 Ranska ja Espanja sopivat Fontainebleaun sopimuksella jakavansa Portugalin. Tässä sopimuksessa Godoylle luvattiin oma ruhtinaskunta, Portugalin eteläosasta lohkaistava Algarve. Suunnitelma Portugalin jakamiseksi ei kuitenkaan toteutunut sopimuksen mukaisesti. Muutamaa kuukautta myöhemmin julkisuuteen tuli tieto, että Napoleon aikoi liittää joitain Espanjan alueita Ranskaan, mikä johti Espanjassa Bourbonien ja Godoyn vastaisen vihan purkautumiseen. Kun hovi oli pakenemassa maasta, he joutuivat Aranjuezissa 18. maaliskuuta kruununprinssi Ferdinandin yllytyksestä kapinaan nousseen väkijoukon vangeiksi. Kuningas Kaarle IV joutui luopumaan kruunusta Ferdinandin hyväksi. Godoy piestiin ja melkein tapettiin, mutta hän säästi henkensä julistamalla olevansa uskollinen uudelle hallitsijalle. Sen jälkeen kuningas Ferdinand VII vangitutti hänet. Godoy kuitenkin vapautettiin Napoleonin pyynnöstä jo toukokuussa 1808, jotta hän voisi osallistua Ferdinandin ja Kaarlen kanssa Bayonnessa pidettyyn kokoukseen, jossa molemmat kuninkaat joutuivat luopumaan kruunusta.


title: Manuel de Godoy

text: Godoy asui tämän jälkeen vallasta syöstyn Kaarle IV:n seurana Roomassa aina Kaarlen vuonna 1819 tapahtuneeseen kuolemaan asti. Vuoden 1830 heinäkuun vallankumouksen jälkeen Godoy asettui Pariisiin, jossa hän eli Ranskan kuninkaan Ludvig Filipin myöntämällä vaatimattomalla eläkkeellä. Vuonna 1847 Espanjan kuningatar Isabella II palautti Godoylle useimmat hänen arvonimensä ja osan hänen vanhoista läänityksistään, mutta hän jäi asumaan Pariisiin, jossa kuoli neljä vuotta myöhemmin. Hän julkaisi vuosina 1836–1838 viisiosaiset muistelmat.


title: Matt Halischuk

text: Matthew Halischuk (s. 1. kesäkuuta 1988, Toronto, Ontario, Kanada) on kanadalainen jääkiekkoilija, joka pelaa NHL-joukkue Winnipeg Jetsin organisaatiossa.


title: Matt Halischuk

text: New Jersey Devils varasi Halischukin NHL:ään numerolla 117 . Hänet varattiin OHL:stä, jossa hän pelasi Kitchener Rangersissa ja Toronto St. Michaels Majorsissa.


title: Matt Halischuk

text: Halischuk edusti Kanadan maajoukkuetta nuorten MM-kisoissa 2008. Hän teki finaalissa voittomaalin jatkoajalla.


title: Matt Halischuk

text: Halischuk pelasi ensimmäisen kerran ammattilaisena kaudella 2008-2009 Devilsin AHL-farmiseurassa Lowell Devilsissä. Halischuk pelasi ensimmäisen NHL-pelinsä Toronto Maple Leafsia vastaan 29. lokakuuta 2008. Kaudella 2009-2010 Halischuk teki ensimmäisen NHL-maalinsa 5-2 -voitossa Washington Capitalsia vastaan 14. marraskuuta 2009.


title: Matt Halischuk

text: 19. kesäkuuta 2010 Halischuk kaupattiin Devilsistä Nashville Predatorsiin vaihdossa Jason Arnottiin. 30. huhtikuuta 2011 Halischuk teki voittomaalin toisella jatkoajalla läntisen konferenssin semifinaalisarjan toisessa ottelussa Vancouver Canucksia vastaan. Kyseinen voitto oli Nashvillen seurahistorian ensimmäinen pudotuspelien toisella kierroksella.


title: Matt Halischuk

text: 7. heinäkuuta 2011 Halischuk teki Predatorsin kanssa kaksivuotisen jatkosopimuksen. Työsulun 2012-2013 jälkeen Predators ei antanut Halischukille jatkosopimusta ja hän muuttui vapaaksi agentiksi. 11. heinäkuuta 2013 hän teki Winnipeg Jetsin kanssa vuoden mittaisen sopimuksen. 1. heinäkuuta Halischuk ja Jets solmivat vuoden jatkosopimuksen.


title: Rauhanruhtinas

text: Rauhanruhtinas voi tarkoittaa ainakin seuraavia:


title: Andh

text: Andh eli andha tai andhi on Intiassa asuvien andhien puhuma indoarjalainen kieli. Etnisiä andheja on yhteensä yli 400 000 000, mutta suuri osa heistä on marathinkielisiä ja vain noin 100 000 000 puhuu andhia äidinkielenään. Andhin puhujat sijoittuvat pääosin Maharashtran, Telanganan ja Madhya Pradeshin osavaltioihin.


title: Andh

text: Andhia kirjoitetaan devanagari-kirjaimistolla.


title: Angika

text: Angika on Intiassa Biharin osavaltion pohjoisosassa puhuttu indoarjalainen kieli. Sitä puhui vuonna 1997 äidinkielenään 743 600 ihmistä. Angikaa kirjoitetaan devanagari-kirjaimistolla.


title: Angika

text: Angikalla ei ole kansallisen kielen asemaa Intiassa. Se on yksi 35 kielestä, joiden hakemus aseman saamiseksi on yhä käsiteltävänä.


title: Norjan läänit 1308–1662

text: Norjan läänit olivat tärkeitä hallinnollisia alueita Tanska-Norjassa ennen siirtymistä absoluuttiseen monarkiaan. Norjassa käsitettä "lääni" käytettiin vuodesta 1308 vuoteen 1662.


title: Norjan läänit 1308–1662

text: 1500-luvun alussa läänijako oli epävakaa, mutta muodostui neljästä kiinteästä linnaläänistä tai pääläänistä ja noin 30 pienläänistä, jotka kuuluivat vaihtelevasti päälääneihin. 1500-luvulta vuoteen 1660 neljä päälääniä olivat:


title: Norjan läänit 1308–1662

text:
Vuonna 1660 Norjassa oli yhdeksän päälääniä:
Pienläänien lukumäärää vähennettiin 17 lääniin.


title: Norjan läänit 1308–1662

text: Vuonna 1662 läänien tilalle tulivat amtit, joita on vuodesta 1919 kutsuttu nimellä fylke.


title: Ryan Gauld

text: Ryan Gauld (s. 16. joulukuuta 1995 Aberdeen) on skotlantilainen jalkapalloilija, pelipaikaltaan hyökkäävä keskikenttäpelaaja. Hän on edustanut vuodesta 2014 lähtien Portugalin pääsarjassa Primeira Ligassa pelaavaa Sporting CP:tä.


title: Ryan Gauld

text: Ennen siirtymistään Portugaliin Gauld edusti Skotlannin valioliigassa pelaavaa Dundee Unitedia.


title: Ryan Gauld

text: Vuonna 2006 seuran junioreihin liittynyt Gauld teki debyyttinsä Dundee Unitedin paidassa Skotlannin valioliigassa kauden 2011–2012 viimeisessä ottelussa Motherwelliä vastaan. Hänestä tuli seuraavilla kausilla yksi Unitedin avainpelaajista, yhdessä toisten nuorten lupausten Andrew Robertsonin ja John Souttarin kanssa.


title: Ryan Gauld

text: Gauld oli ehdolla Skotlannin vuoden nuoreksi pelaajaksi kaudella 2013–2014, mutta tunnustus meni lopulta hänen joukkuetoverileen Robertsonille.


title: Ryan Gauld

text: Gauld siirtyi Sportingiin heinäkuussa 2014, arviolta kolmen miljoonan punnan siirtosummalla. Gauld solmi uuden seuransa kanssa heti kuusivuotisen sopimuksen, jossa on 60 miljoonan euron ulosostopykälä.


title: Ryan Gauld

text: Debyyttikautensa aluksi Sporting laittoi Gauldin toiseksi korkeimmalla sarjatasolla pelaavaan reservijoukkueeseensa, joskin päävalmentaja Marco Silva nimesi harjoituspeleissä vakuuttaneen Gauldin Mestarien liigaan 25 pelaajan listalle.


title: Ryan Gauld

text: Debyyttinsä Primeira Ligassa Gauld teki 18. tammikuuta 2015 ottelussa Rio Avea vastaan, tullen vaihdosta kentälle 65. minuutin kohdalla. Ykkösjoukkueessa hän oli debytoinut jo edellisvuoden lopulla liigacupissa.


title: Ryan Gauld

text: Gauld on edustanut Skotlantia useissa eri ikäkausimaajoukkueissa. Syyskuussa 2014 hänet valittiin A-maajoukkueen mukaan EM-karsintaotteluihin Georgiaa ja Puolaa vastaan, muttei pelannut kummassakaan ottelussa.